Skupština akcionara EPCG: Vladi 19,9, a za A2A 14,6 miliona eura – Bankar.me\nSkupština akcionara EPCG: Vladi 19,9, a za A2A 14,6 miliona eura\nJuly 1, 2015 BERZA, Članci, CRNA GORA, CRNA GORA, PLANETA, SVE VIJESTI Leave a comment\nElektroprivreda će podijeliti akcionarima 35 miliona eura, a akumulirani gubitak kompanije od 235,5 miliona eura pokriven je smanjenjem osnovnog kapitala kompanije, odlučeno je na jučerašnjoj skupštini akcionara Elektroprivrede.\nAkcionari će od ovog novca dobiti po 26,6 centi po akciji. To znači da bi državi sa 57 odsto akcija pripalo 19,9 miliona eura, a italijanskoj A2A sa 41,75 odsto kapitala 14,6 miliona eura. Ostalim akcionarima pripašće ukupno oko pola miliona eura.\n“Skupština akcionara jednoglasno je prihvatila predlog Odbora direktora o načinu pokrića akumuliranih gubitaka kompanije u iznosu od oko 235,5 miliona eura. Za te namjene kao i isplatu novčanih sredstava akcionarima smanjen je osnovni kapital kompanije. Time je obezbijeđeno oko 61,5 miliona eura za pokriće dijela akumuliranih gubitaka i oko 35 miliona za isplatu akcionarima”, navedeno je u saopštenju.\nPreostali dio gubitaka, na osnovu mišljenja Instituta sertifikovanih računovođa, biće, kako je saopšteno, pokriven iz revalorizacionih rezervi a ostali dio iz emisione premije.\nOve odluke znače da će biti smanjena nominalna vrijednost akcije EPCG, ali i da kompanija više nama starih gubitaka koja mora pokrivati iz ostvarene dobiti zbog čega akcionari od naredne godine mogu očekivati da se ona dijeli kao dividenda.\nProšlogodišnji profit kompanije iznosio je 34,7 miliona eura, i bio je za 9,6 miliona veći nego u 2013. godini.\nIz kompanije je saopšteno da su u prošloj godini smanjili gubitke na mreži, a poboljšali su naplatu za 5,2 odsto.\nPOJMOVIA2A izlazi iz EPCG a2a upravlja epcg Dividenda EPCG\nPrevious Profit aerodroma “Nikola Tesla” 17 miliona eura\nSljedeći Javni dug prešao dvije milijarde eura\nEPCG dijeli 38 miliona eura dividende


Šta Ujedinjene nacije predviđaju u BiH? | Politika | DW | 07.11.2013\nŠta Ujedinjene nacije predviđaju u BiH?\nPod naslovom „UN predviđa nove sukobe u BiH“ mediji su objavili i detalje istraživanja urađenog za potrebe kancelarije UN u toj zemlji. Eksperti, međutim tvrde da je istraživanje pretenciozno…\nSarajevska kancelarija Ujedinjenih nacija (UN) je u svom istraživanju, između ostalog, nastojala da utvrdi u kojoj su meri građani Bosne i Hercegovine spremni za promene, kakva su opažanja građana o glavnim izazovima sa kojima se zemlja suočava, da li su spremni na pomirenje i imaju li poverenja u domaće i međunarodne institucije.\nNajviše reakcija izazvali su detalji istraživanja koji se odnose na budućnost BiH i procenu mogućih konflikata. U istraživanju se, između ostalog, navodi da 35,7 odsto građana BiH veruje da bi u budućnosti moglo doći do nasilja te da 73 procenta građana BiH želi da živi u zajednicama u kojima dominira njihov narod.\nIstraživanja su uobičajena praksa UN\n„Uobičajena je praksa Ujedinjenih nacija da se u zemljama širom sveta sprovode istraživanja koja se tiču ekonomskih, bezbednosnih i političkih pitanja kako bi se pomogao proces planiranja razvojne pomoći“, kaže portparol UN Pavle Banjac. „Jedno od takvih istraživanja sprovedeno je širom BiH u maju 2013. na uzorku od 1.500 građana“, kaže Banjac.\nProfesor Fakulteta političkih nauka u Sarajevu Senadin Lavić kaže da se na uzorku od 1.500 ljudi ne može predvideti budući tok društvenih događaja u nekom društvu. „Očigledno je da je istraživanje pretenciozno, da u smislu naučne relevantnosti ne ispunjava osnovne metodološke kriterije, te da u sferi kvazi nauke pokušava da predvidi budućnost“, kaže Lavić.\nIstraživanja UN sprovedena na 1.500 građana su nerelevantna i pokušavaju da predvide budućnost BiH, ocene su stručnjaka\nO celovitosti BiH, mogućem raspadu i ustavnim reformama\nIstraživanjem se, pored ostalog, nastojalo da se utvrdi kako bi se građani Bosne i Hercegovine ponašali u slučaju raspada države. Na osnovu 1.500 ispitanih građana, zaključuje se da 58,8 odsto Bošnjaka, 55 odsto Hrvata i 44,7 odsto Srba veruje da ne može doći do mirnog razlaza u BiH te da bi relativno mali broj građana bio spreman da se prihvati oružja u slučaju „pretnje celovitosti BiH“.\nIstraživanje Ujedinjenih nacija predstavljeno je i Upravnom odboru Veća za sprovođenje mira (PIC). Ambasadorima PIC predstavljena su i mišljenja građana o evroatlantskim integracijama, ustavnim reformama kao i mogućoj organizaciji BiH u budućnosti.\nParlamentarna skupština Saveta Evrope usvojila je preporuku kojom se ohrabruju političari u BiH da do kraja 2013. godine učine sve kako bi ispunili presudu Evropskog suda za ljudska prava u slučaju Sejdić i Finci. (03.10.2013)\nKljučne reči UN u BiH, istraživanja UN, mogući sukob u BiH, moguća organizacija BiH u budućnosti\nTrajni link https://p.dw.com/p/1ADQd\nBorba američkih urođenika za pravo glasa 29.09.2020


Susret publike sa turskim filmovima u okviru manifestacije "Dani turskog filma u Crnoj Gori" | Podgoritsa\nSusret publike sa turskim filmovima u okviru manifestacije "Dani turskog filma u Crnoj Gori"\nU Crnoj Gori je održana projekcija filmova u organizaciji Instituta Yunus Emre u cilju promocije turske kinematografije koja je upriličena u mnogim zemljama svijeta. Manifestacija “Dani turskog filma u Crnoj Gori“ održana je u periodu od 07. do 29. oktobra 2021. godine u saradnji Instituta Yunus Emre i komercijalnog emitera PRVA TV, koji je jedan od najgledanijih medijskih grupa u Crnoj Gori, koji omogućava digitalno-zemaljsko emitovanje u zemljama regiona.\nNa PRVA TV, u okviru manifestacije, koja je započela 07. oktobra 2021. godine, projekcijom filma "Sve su sreće moguće" reditelja Selmana Kılıçarslana, 21. oktobra 2021. godine prikazan je film "Miris novca" a 22. oktobra "Naš šampion". Manifestacija je završena projekcijom tursko-japanske koprodukcije "Ertuğrul 1890", koja je prikazana povodom 98. godišnjice “Dana Republike Turske” , 29. oktobra.\nČetiri filma koja su prikazana u okviru manifestacije "Dani turskog filma u Crnoj Gori" postigla su veliki uspjeh, dostigavši ukupno 127 hiljada gledalaca.


SASTANAK VUČIĆA SA ZVANIČNICIMA SRPSKE NAJAVLJEN ZA SREDU! Predsednik Srbije pozitivno orgovorio na pismo – Portal za sve nacije i sve generacije\nHome / Uncategorized / SASTANAK VUČIĆA SA ZVANIČNICIMA SRPSKE NAJAVLJEN ZA SREDU! Predsednik Srbije pozitivno orgovorio na pismo\nadmin 40 minuta ago\tUncategorized Leave a comment 20 Views\nSastanak predsednika Srbije Aleksandra Vučića sa zvaničnicima Republike Srpske povodom izbora Kristijana Šmita za novog visokog predstavnika u BiH biće održan u sredu u Beogradu, nakon što je Vučić pozitivno odgovorio na zahtev iz Banjaluke, potvrđeno je iz kabineta predsednice Republike Srpske.\nVučić je pozitivno odgovorio na pismo predsednice Republike Srpske Željke Cvijanović i zakazao sastanak sa predstavnicima institucija i parlamentarnih stranaka u RS, potvrđeno je iz kabineta predsednice RS Željke Cvijanović.\nDodik je izjavio da je predsednica RS Željka Cvijanović već uputila pismo zvaničnicima Srbije jer je Srbija potpisnik Dejtonskog sporazuma, a samim tim i Aneksa 10 u kojem je jasno navedeno da su samo strane potpisnice nadležne da “traže postavljanje visokog predstavnika”.\nNaglasio je da “zbog elementarnog nepoštovanja vladavine prava u vidu kršenja Aneksa 10”, Republika Srpska ne može da prihvati nametanje bilo koje ličnosti za visokog predstavnika, prenosi RTRS.\n– Strane potpisnice Dejtonskog mirovnog sporazuma moraju da utvrde predlog koji se potom potvrđuje relevantnom rezolucijom Saveta bezbednosti UN, a ne da nekakvi ambasadori i neka samozvana tela pokušavaju da nam nameću visoke predstavnike, kršeći međunarodno pravo – poručio je Dodik.\nPrevious Selaković: Čvrsti odnosi Srbije i Kine u svim oblastima


Škola „8. septembar“ realizuje projekat „Kvalitetno obrazovanje za sve“ - Pirot Plus Online\n11. mart 2020. 10:57 Društvo Pirot Plus Online\nMeđu 40 osnovnih i srednjih škola u Srbiji izabrana je i Osnovna škola „8. septembar“ da realizuje projekat Saveta Evrope, Ministarstav prosvete, Zavoda za unapređenje obrazovanja i vaspitanja i Zavoda za vrednovanje kvaliteta rada, koji se zove „Kvalitetno obrazovanje za sve“.\nU izjavi za Portal „Plus online“, direktorka Olgica Najdanović rekla je da se radi o nastavku pilot projekta „Podsticanje demokratske kulture u školama“ koji je u Srbiji realizovan u prethodne dve godine. Sadašnji projekat odnosi se na razvijanje određenih kompetencija kod dece kada je demokratska kultura u pitanju. Napravljen je akcioni plan za tri meseca, realizacija je u toku, a ceo projekat traje dve godine.\nU projekat su, pored dece i nastavnika, uključeni roditelji i lokalna zajednica. Jedna od karakteristika projekta je što je bez budžeta i biće realizovan sopstvenim resursima škole, istakla je direktorka Olgica Najdanović.


Energyobserver - EVROINTEGRACIJA ZAPADNOG BALKANA JE GEOSTRATEŠKO ULAGANJE U STABILNU EU\nNa Zapadnom Balkanu EU i članice treba zajedno da se zalažu za ubrzanje reformi, posebno kod vladavine prava, kao i za inkluzivnu regionalnu saradnju i održiv ekonomski oporavak kako bi region ostao čvrsto na strateškom evropskom putu, navodi se u radnom dokumentu za ovomesečni sastanak šefova diplomatija EU.\nU dokumentu u koji je agencija Beta imala uvid, ističe se da integrisanje Zapadnog Balkana u političke, bezbednosne i ekonomske interese EU predstavlja geostrateško ulaganje u stabilnu i naprednu Uniju.\nU dokumentu "Non pejper: Pojačano angažovanje EU na Zapadnom Balkanu" koji je Spoljnopolitička služba EU (EEAS) prosledila za sastanak navodi se da proces evrointegracije Srbije i Crne Gore koji je u toku treba ubrzati.\nPiše i da dve zemlje moraju da "povećaju dinamičnost svog reformskog programa, posebno u pogledu vladavine prava i uprave, i konsoliduju svoju geopolitičku orijentaciju".\nDalje se navodi da Srbija i Kosovo, s obzirom da obe vlade sada imaju solidnu podršku biračkog tela, treba da iskoriste priliku da postignu sveobuhvati sporazum o normalizaciji jer nema vremena za gubljenje.\nNavodi se i da po hitnom postupku potreban napredak po pitanju vizne liberalizacije za Kosovo.\n"Kosovo treba da preduzme odlučne reformske napore na sprovođenju SSP i napretku dijaloga koji podržava EU kako bi mu se omogućio dalji napredak na evropskom putu", navodi se u radnom dokumentu.\nZa Bosnu i Hercegovinu piše da je napredak po pitanju 14 prioriteta iz Mišljenja Evropske komisije od suštinskog značaja da se ta zemlja "pomeri" od Dejtona do Brisela.\nKada je reč o Albaniji i Severnoj Makedoniji, navodi se da je proces pristupanja EU pružio snažan podsticaj reformama i time demokratiji, stabilnosti i prosperitetu i da sada treba što pre treba početi pristupne pregovore sa tim zemljama.\nU dokumentu se ističe značaj dobrih susedskih odnosa i iznalaženja konačnih, inkluzivnivnih i obavezujućih rešenja bilateralnih sporova i nerešenih pitanja iz prošlosti.\nTakođe se ukazuje da je snažno prisustvo EU najbolji način da se spreči okretanje Zapadnog Balkana na drugu stranu i ukazuje na značaj poseta EU zvaničnika i zajedničkih akcija sa misijama/ambasadama/delegacijama EU.\nNavodi se i da članice EU treba da se dogovore da unaprede saradnju sa regionom oko osnovnih bezbednosnih pitanja "sa više odlučnosti i na sistemski način, uključujuči na operativnom nivou".\nKako se dodaje, ispituju se mogućnosti za pojačano zajedničko delovanje na hibridne pretnje, uključujući dezinformacije, oko saradnje u vezi obaveštajnih pitanja, nabavke vojne opreme, PESCO, reforme sektora bezbednosti, vojne mobilnosti radi olakšavanja civilno-vojne pomoći regionu u slučajevima pandemije i prirodnih katastrofa.\n"Članice EU moraju da imaju posebnu ulogu u zajedničkom rešavanju sa partnerima pitanja koja se tiču ilegalne imigracije, borbe protiv organizovanog kriminala i nelegalne trgovine", navodi se.\nU dokumentu se navodi i da nova američka administracija namerava da radi na jačanju zajedničkih aktivnosti EU-SAD na Zapadnom Balkanu i dodaje da se, uz promovisanje angažmana NATO u regionu, spoljna politika SAD zasniva na pretpostavci da će EU konsolidovati jedinstvo Evrope i integrisati Zapadni Balkan.\n"SAD aktivno podržavaju taj proces i reforme u toku ali takođe očekuju da će EU predvoditi i ostvariti tu viziju", navodi se.\nNavodi se i da se, uprkos opredeljenosti za evrointegracije i velikoj finansijskoj i ekonomskoj pomoći, uključujući zbog pandemije, na Zapadnom Balkanu oseća duboko razočaranje u proces proširenja.\nTo je posledica nedostatka odlučnih koraka za Albaniju i Severnu Makedoniju nakon odluke Saveta iz marta 2020. o otvaranju pregovora, sporog napretka na EU putu Srbije i Crne Gore, spore implementacije ključnih prioriteta BiH i ŠP na Kosovu, kao i neizvesnosti oko dijaloga Beograda i Prištine.\nNavodi se i da je glavni izazov sposobnost Zapadnog Balkana da ispuni standarde i obaveze koje proističu iz članstva i efikasnosti EU da podrži potrebne reforme.\n"Važno je zadržati najviši nivo političkog angažmana u regionu, osloboditi zajednički potencijal, raditi kao pravi partneri na globalnim izazovima i zajedno uobličavati zajedničku budućnost u EU kroz hitne i konkretne akcije", navodi se, pored ostalog, u dokumentu.\nTakođe se navodi da će ekonomski i demografski efekti pune integracije regiona biti daleko manji nego kod prethodnih proširenja - BDP Zapadnog Balkana je manji od 1% BDP EU a populacija je oko 4% populacije Unije. Međutim, geopolitička korist za EU će biti značajnija, navodi se dalje.\nPodseća se da su značaj Zapadnog Balkana i jasnu evropsku perspektivu regiona u potpunosti i nedvosmisleno više puta potvrdili Savet, Evropska komisija i Evropski parlament, kao i članice bloka na samitima EU-Zapadni Balkan u Sofiji i Zagrebu 2018. odnosno 2020.\n07.05.2021 · EURACTIV.rs


KK SlogaKraljevo [sportlend.com]\nKK Sloga\tKraljevo\nJagodina bolja od kraljevačke Sloge\nKomentari(0) | Autor:KK Sloga 08. фебруар 2015.\tPoslednja izmena:\t08. фебруар 2015.\nU 16. kolu Košarkaške lige Srbije, košarkaši Jagodine su kao domaćini pred oko 950 gledalaca ostvarili vrlo bitnu pobedu nad kraljevačkom Slogom rezultatom 67:56. U duelu dve ekipe koje su pri dnu ...\nU 16. kolu Košarkaške lige Srbije, košarkaši Jagodine su kao domaćini pred oko 950 gledalaca ostvarili vrlo bitnu pobedu nad kraljevačkom Slogom rezultatom 67:56. U duelu dve ekipe koje su pri dnu tabele, ispostavilo se da je sve bilo rešeno već nakon druge četvrtine u kojoj su gosti postigli svega 6 poena a domaći 19, pa se na poluvreme otišlo sa rezultatom 38:23 za Jagodinu.\nU prvoj četvrtini videli smo pravu rezultatsku klackalicu, puno promašenih šuteva i sve je pokazivalo da će ovo biti jedna neizvezna utakmica. U drugoj četvrtini na terenu je igrala samo jedna ekipa. Domaći su već na startu napravili seriju 8-0, a kasnije su samo povećavali razliku u čemu su im pomagali igrači Sloge svojim greškama u koracima i lošim dodavanjima. Posebno je uočljiva razlika u reketu jer su domaći košarkaši pokupili veliki broj lopti pod oba obruča. Kovačević i Đoković su vodili svoj tim do velike prednosti u prvom poluvremenu koju je Sloga smanjila u trećem periodu, taj period su gosti dobili 19:12. Najbliži Jagodincima gosti su bili u 25. minutu nakon poena Vuletića, kada je bilo 41:35 za Jagodinu. Od tada su opet domaći košarkaši zaigrali bolje, uspeli da povrate dvocifrenu prednost u jednom trenutku i u poslednju četvrtinu su ušli sa 8 poena viška. Usledio je dobar početak gostiju u poslednjoj deonici, poeni Tadića i Trtića, jedna blokada Vuletića i rezlutat je pokazivao samo 4 poena prednosti za domaće, ali to je bilo sve od Kraljevčana. Dedijer, Đoković i Kovačević su prednjačili u ekipi Jagodine u poslednjoj četvrtini, razlika se samo povećavala, pa su tako domaći dobili i poslednji period igre, i na kraju bez većih problema došli do izuzetno značajne pobede kojom su anulirali pobedu Sloge nad Jagodinom u Kraljevu od 86:82. Najbolji u redovima Jagodine bili su Đoković sa 17 poena i 7 skokova, i Kovačević sa 18 poena, dok se kod gostiju najviše istakao Tadić sa 14 poena i 10 skokova.\nDomaći košarkaši su imali 44 skoka, naspram 24 skoka gostiju, pa sa takvim odnosom snaga pod košem rezultat je potpuno očekivan.\nU sledećem kolu Jagodina gostuje poslednjeplasiranom Napretku, dok Slogu očekuje teško gostovanje ekipi Vojvodine Srbijagas.\nJagodina – Sloga 67:56 (19:17; 19:6; 12:19; 17:14)\nSudije: Vojinović, Milovanović, Strika\nJagodina: Dedijer 4, Đoković 17, Simić, Ilić 8, Marković 11, Radulović, Mirković 4, Tijanić 3, Nišavić 2, Demcesen, Kovačević 18, nije igrao: Milošević\nSloga: Vulić 12, Jokić, Trtić 5, Otović 6, Simeunović, Vuletić 9, Todorović 2, Stamenić, Radonjić 8, Tadić 14, nisu igrali: Stefanović, Popović\nNiš\t15. Mar.\t14:30\nTabela posle 26. kola\n1 KKK Radnički 22 42\n2 Sloga 22 41\n3 Pirot 22 37\n4 BKK Radnički 22 36\n5 Zemun Fitofarmacija 22 36\nSezona 2012-2016 (28)


Na filmske konkurse Green Fest-a stiglo 447 filmova\nNa konkurs za prijavu amaterskih i kratkih filmova za prikazivanje na Međunarodnom festivalu zelene kulture „GREEN FEST“ je pristiglo 447 filmova iz 54 zemlje, sa svih kontinenata, čime su oboreni svi dosadašnji rekordi, saopšteno je iz Centra za unapređenje životne sredine, organizatora Festivala.\nAutori i ljubitelji filmske umetnosti iz zemlje i sveta su imali priliku da u periodu od 08. jula do 26. septembra prijave svoja ostvarenja u kategorijama kratki i amaterski film. Lista nominovanih radova će biti objavljena 15. oktobra na zvaničnoj prezentaciji Festivala (www.greenfest.rs), dok će autori filmova biti u konkurenciji za neku od priznanja Festivala i Lenovo nagrada.\n„Green Fest“ se ove godine održava u Domu Omladine Beograda od 29. do 31. oktobra. Tokom ta tri dana, publika će imati prilike da vidi bogat filmski program savremene svetske produkcije i kratke i amaterske filmove u takmičarskoj kategoriji. Svi posetioci će moći da uživaju u izložbama, da se upoznaju sa „zelenim“ inicijativama, umetnicima, organizacija, i proizvodima, i da se uključe u kreativne, filmske i ekološke radioince, predavanja i debate.\nMeđunarodni festival zelene kulture “Green Fest” se održava uz pomoć Ministarstva omladine i sporta RS, Grada Beograda - Sekretarijata za zaštitu životne sredine i Sekretarijata za kulturu i podršku kompanije Lenovo, kao i mnogobrojnih partnera i prijatelja.


PUN GAS „TEHNIČARKI“\nŽenska ekipa OK Tehničar Kraljevo nastavila je sa pripremama za novu sezonu u Drugoj ligi grupa „Zapad“. Izabranice Aleksandra Lazarevića su posle dva meča sa beogradskim Blok Autom na Goču, novi kontrolni meč imale u Čačku protiv ekipe Lotusa. Posle četiri odigrana seta nije bilo pobednika, meč je završen 2-2 i pored činjenice da je Tehničar vodio 2-0 u setovima.\nOvog vikenda Tehničar je bio domaćin prvog od tri trijagonal turnira u kome su protivnici takođe drugoligaši Smeč SV iz Svilajnca i ŽOK Napredak iz Kruševca. U sali OŠ „Braća Vilotijević“ odigrana su tri meča, ukupni pobednik su devojke iz Svilajnca koje su rezultatom 2-1 pobedile i Napredak i Tehničar, dok je istim rezultatom Tehničar bio bolji od Napretka. „Tehničarke“ su protiv Smeča SV imale vođstvo od 1-0 i 24-21, ali to nije bilo dovoljno za pobedu. Lepo subotnje druženje i posle više od pet meseci neka utakmica odigrana na domaćem terenu.\nNaredni trijagonal na programu je u Svilajncu 13. septembra,a završni će biti odigran u Kruševcu.


Ženeva, korak dalje od napada na Siriju? – mojKontakt portal – Radio Televizija Kontakt\nŽeneva, korak dalje od napada na Siriju?\nSjedinjenje Američke Države ne očekuju da će rezolucija Savjeta bezbjednosti UN o sirijskom hemijskom oružju sadržati i dio koji se tiče moguće upotrebe vojne sile, zato što se Rusija tome protivi, izjavili su zvaničnici administracije američkog predsjednika Baraka Obame.\nRojters je prenio riječi neimenovanih funkcionera, koji su istakli da će umjesto toga SAD zahtijevati da rezolucija uključi više mogućih konsekvenci, ako Sirija odbije da preda hemijsko oružje.\n“Posljedice koje bi u tom slučaju uslijedile, odnosile bi se na jačanje sankcija”, dodali su zvaničnici.\nOni su naglasili da SAD žele da vide napredak u razgovorima sa Rusijom i UN oko dogovora kojim bi Sirija predala hemijsko oružje u narednih nekoliko nedjelja.\nŠefovi diplomatija SAD i Rusija Džon Keri i Sergej Lavrov su do duboku u noć razgovarali o rješenju krize zbog navodne upotrebe hemijskog oružja, a razgovori u Ženevi danas su nastavljeni.\nPrema navodima iz američke delegacije, Lavrov i Keri postigli su noćas napredak oko usvajanja dogovora o obimu zaliha tog oružja.\nSAD su prethodno saopštile da neće dozvoliti taktiku odugovlačenja oko Sirije, izrazivši oprezni optimizam oko dogovora sa Rusijom.\nDržavni sekretar SAD Džon Keri rekao je da je sa šefom ruske diplomatije Sergejem Lavrovom imao konstruktivne razgovore o sirijskom hemijskom oružju, koji će se nastaviti krajem ovog mjeseca u Njujorku kako bi se dogovorili o datumu za “Ženevu 2”.\nKeri je, na konferenciji za novinare nakon sastanka sa ruskim kolegom i međunarodnim izaslanikom za Siriju Lahdarom Brahimijem, rekao da se sa Lavrovom dogovorio za još jedan sastanak oko 28. septembra u Njujorku.\nIstovremeno, ruski ministar Lavrov pohvalio je američkog kolegu jer razumije važnost postizanja napretka na diplomatskom polju u pogledu Sirije.\nPrvi ozbiljan test za odlučnost Amerike da problem riješi pregovorima očekuje se već u ponedjeljak, kada će tim inspektora UN objaviti izveštaj o napadima hemijskim oružjem u Siriji.\nGeneralni sekretar Ujedinjenih nacija Ban Kimun rekao je u intervjuu televiziji Frans 24 da dijeli sumnje međunarodne zajednice da će Bašar el Asad poštovati međunarodni sporazum o sirijskom hemijskom oružju.\nBan Kimun će, kako se očekuje, Savetu bezbjednosti u ponedeljak predstaviti izvještaj o upotrebi hemijskog oružja u Siriji.\nInspektori, koji su imali zadatak da utvrde da li je u napadu 21. avgusta u predgrađu Damaska korišćeno hemijsko oružje, završili su izvještaj. Diplomate navode da bi izvještaj mogao i da sadrži ko je odgovoran za taj napad, prenijela je agencija AP.\nIako je, bar prvobitno, bilo najavljivano da će do objavljivanja sadržaj dokumenta ostati tajna, francuski i britanski zvaničnici tvrde da imaju pouzdane informacije da će inspektori UN za napad okriviti Asadovu vladu.\n“Zarobljeno” pola miliona Sirijaca\nPomoćnica generalnog sekretara Ujedinjenih nacija za humanitarna pitanja Valeri Amos izrazila je zabrinutost zbog nemogućnosti pristupa područjima u okolini Damaska, gdje je oko 500.000 Sirijaca “zarobljeno zbog oružanih sukoba”.\n“Ljudi ne mogu da odu iz oblasti koje drže vladine i opozicione snage, što ponekad mjesecima traje i ponestaje im pijaća voda, hrana, struja, lekovi”, upozorila je Amos, prenijela je agencija AFP.\nPrema njenim riječima stižu veoma uznemiravajući izvještaji o Moadamijet el Šamu u blizini Damaska u kojima se navodi da su pod opsadom u poslednjih 10 mjeseci i da svakoga dana trpe granatiranje i oružane sukobe između vladinih i opozicionih trupa.\nAgencije UN nisu u mogućnosti da dostave humanitarne isporuke u neke oblasti skoro godinu dana, a većina, od 70.000 stanovnika Moamamijet el Šama su pobjegli, mada je oko 12.000 ostalo zarobljeno među kojima ima slučajeva teške neuhranjenosti, posebno među djecom, navodi Amos.\nDruga krajiška pješadijska brigada – 22 godine\nJuniori Srbije u finalu EP


Evropska direktiva protiv eksploatacije radnika na digitalnim platformama | UGS Nezavisnost\nDatum: 10. januara 2022 Kategorija: Vesti UGSNema komentara\njanuar 2022. Kategorija: Vesti Izvor: UGS Nezavisnost Foto: Pixabay\nEvropska konfederacija sindikata pozdravila predlog direktive Evropske komisije koja treba da osigura poštovanje radnih i socijalnih prava miliona ljudi angažovanih na digitalnim platformama\nDostavljači, taksisti i onlajn radnici su među milionima radnika koji bi mogli imati koristi od sigurnih ugovora, minimalnih plata i plaćenog odmora ukoliko se prihvate predlozi Evropske komisije kojim treba okončati lažno samozapošljavanje na prostoru Evropske unije, ocenila je Evropska konfederacije sindikata (EKS).\nPrema podacima Evropske komisije, digitalne platforme se veoma brzo razvijaju tako da su u periodu od 2016. do 2020. godine njihovi prihodi porasli skoro pet puta sa procenjenih 3 milijarde evra na oko 14 milijardi evra. Danas digitalne platforme radno angažuju više od 28 miliona ljudi, dok će do 2025. njihov broj porasti na 43 miliona. Većina tih ljudi su stvarno samozaposleni, ali se procenjuje da je najmanje 5,5 miliona netačno klasifikovano kao samozaposleni i da ti ljudi nemaju adekvatna radne prava i odgovarajuću socijalnu zaštitu.\nDo sada su tzv. platformske kompanije koristile pravne rupe kako bi maksimizirale svoj profit tako što su sve radnike kategorisale kao samozaposlene. Pojedinačni radnici i njihovi sindikati morali su da tuže kompanije kako bi na sudu dokazali svoj status zaposlenih, ali to nije zaustavilo platforme da uskraćuju osnovna zakonska prava svojih radnika.\nEvropska komisija je predložila direktivu sa setom mera za poboljšanje uslova rada i podršku održivom rastu digitalnih platformi u zemljama članicama EU. Nova pravila treba da obezbede poštovanje radnih i socijalnih prava svim ljudima koji rade preko digitalnih platformi. Pored toga, radnici treba da dobiju dodatnu zaštitu u pogledu korišćenja algoritamskog upravljanja (tj. automatizovanih sistema koji podržavaju ili zamenjuju upravljačke funkcije na poslu).\nNajveća evropska sindikalna centrala (EKS) je ocenila da bi direktiva koju je predložila Evropska komisija konačno trebalo da radnicima pruži pravnu sigurnost u pogledu njihovog radnog statusa, a najmanje minimalac, plaćeni odmor i bolovanje, i da signalizira kraj besplatnog rada, nezavisno od toga odakle potiču kompanije, odnosno da li je reč o američkom Uberu, nemačkom Deliveru ili kineskom digitalnom gigantu Alibaba.\nDirektiva o poboljšanju uslova rada na platformi ima za cilj da obezbedi da se ljudima koji rade preko digitalnih platformi rada dodeli status legalnog zaposlenja koji odgovara njihovim stvarnim radnim angažmanima. Direktiva sadrži listu kontrolnih kriterijuma kako bi se utvrdilo da li je neka digitalna platforma „poslodavac“. Ljudi koji rade preko takvih platformi bi stoga uživali radna i socijalna prava koja pripadaju statusu „radnika“. Za one koji su prekvalifikovani u radnike, to znači pravo na minimalnu zaradu (gde postoji), kao i pravo na kolektivno pregovaranje, na radno vreme, zdravstvenu zaštitu, pravo na plaćeno odsustvo, zaštitu od nesreća na radu i nezaposlenosti, naknade za bolovanje i starosne penzije. Platforme će imati pravo da osporavaju ili „pobijaju“ status radnika, tako što će na njima biti teret dokazivanja da ne postoji radni odnos.\nEvropska komisija je pozvala države članice EU, socijalne partnere i sve relevantne aktere da iznesu konkretne mere za poboljšanje uslova rada digitalnih platformi koje učestalo funkcionišu prekogranično.\nKomisija je takođe pokrenula javnu raspravu o nacrtu smernica za primenu prava konkurencije EU na kolektivne ugovore pojedinačnih samozaposlenih lica, odnosno ljudi koji rade potpuno sami i ne zapošljavaju druge. Ove smernice imaju za cilj da povećaju pravnu sigurnost i obezbede da zakon o konkurenciji EU ne stoji na putu naporima samozaposlenih lica da kolektivno poboljšaju svoje radne uslove, uključujući naknade, u slučajevima kada su u slabom položaju zbog neravnoteže u pregovaračkoj moći.\nIzvršna potpredsednica za Evropu za digitalno doba, Margrethe Vestager ocenila je da će nova direktiva značajno unaprediti položaj radnika na digitalnim platformama.\n„Sa je više poslova koje otvaraju digitalne radne platforme, zato moramo da obezbedimo pristojne uslove rada za sve ljude koji prihode ostvaruju takvim radom. Naš predlog Direktive će pomoći lažnim samozaposlenim osobama koje rade za platforme da pravilno utvrde svoj radni status i uživaju sva socijalna prava koja sa tim dolaze. Pravi samozaposleni na platformama biće zaštićeni kroz poboljšanu pravnu sigurnost u pogledu njihovog statusa i postojaće nove mere zaštite od zamki algoritamskog upravljanja. Ovo je važan korak ka društveno odgovornoj digitalnoj ekonomiji”, izjavila je izvršna potpredsednica EK za digitalno doba Margaret Vestager.\nIzvršni potpredsednik za privredu EU Valdis Dombrovskis ukazao je da digitalne radne platforme imaju sve važniju ulogu u savremenoj ekonomiji jer donose inovacije, obezbeđuju radna mesta i dopunjavaju ponudu potrošačima. Dodao je da su “ljudi u srcu ovog poslovnog modela i da zato imaju pravo na pristojne uslove rada i socijalnu zaštitu”.\nO predlogu Direktive za poboljšanje uslova rada u digitalnim platformama će raspravljati Evropski parlament i Savet, a nakon njenog usvajanja države članice EU će imati dve godine da je ugrade u svoja nacionalna zakonodavstva.


Master studije Digitalne transformacije - FEFA Fakultet\nZašto master studije digitalne transformacije na FEFA?\nMaster akademske studije digitalne transformacije, ujedno i prve akreditovane master studije iz ove oblasti u zemlji i regionu, predstavljaju jedinstven spoj biznisa i informacionih tehnologija.\nDigitalna transformacija podrazumeva integraciju digitalnih tehnologija u svim sferama poslovanja i označava fundamentalne promene u stvaranju i pružanju vrednosti potrošačima. Baziran na intenzivnoj razmeni mišljenja i multidisciplinarnosti, ovaj program namenjen je upravo onima koji žele da razumeju savremen digitalni način poslovanja i ovladaju i upravljaju svetom podataka i informacionih tehnologija.\nNačin rada i nastavni pristup na programu prilagođeni su vama i vašem prethodnom obrazovanju. Ukoliko ste završili osnovne studije iz društveno-humanističke oblasti, nije potrebno da imate predznanje iz informacionih tehnologija. Isto važi i za studente koji su osnovne studije završili na nekom od fakulteta tehničko-tehnološkog usmerenja. Svo neophodno znanje iz ekonomije, menadžmenta i informacionih tehnologija, moći ćete da dobijete na ovom programu, a jedini uslov je da sa osnovnih studija nosite 240 ESPB.\nCelokupan program izvodi se kroz kombinaciju obaveznih i izbornih predmeta koji omogućavaju veliku fleksibilnost u izboru tema u cilju maksimiziranja specifičnih interesovanja. Istovremeno, naši master studenti mogu da prate predavanja i na master studijama ekonomije kako bi stekli i druga komplementarna znanja.\nS obzirom na to da su studije digitalne transformacije napravljene kako bi olakšale pozicioniranje kompanija podjednako kao i pojedincima, način i vreme izvođenja nastave prilagođeni su i zaposlenima. Istovremeno, kao i na master studijama ekonomije, nudimo mogućnost da ukoliko ste iz bilo kog razloga sprečeni da posećujete prostorije FEFA fakulteta, odnosno studirate na regularan način, nastavu, po potrebi, pratite online putem (uživo ili praćenjem snimljenog predavanja).\nNastavu na ovom programu drže renomirani profesori FEFA fakulteta, višestruko nagrađivani u oblasti digitalne transformacije, sa dugogodišnjim karijerama na vodećim pozicijama privatnog i javnog sektora. Istovremeno, naše veliko zadovoljstvo je da ovaj master program uključuje veliki broj gostujućih predavača sa prestižnih evropskih univerziteta i iz vodećih kompanija u regionu, spremnih da iz prve ruke prenesu iskustva kompanija koje su se uveliko digitalno transformisale.\nS obzirom na to da kompanije uveliko tragaju za stručnjacima u oblasti digitalne transformacije, kao i to da su internet of things, digitalni marketing, big data, blockchain, cloud, napredna analitika, veštačka inteligencija potpuno promenile mnoge profesije i modele poslovanja mnogih industrija u svetu, nakon uspešno završenog master programa, steći ćete znanje kako da iste iskoriste za donošenje optimalnih poslovnih odluka. Pored toga, ovladaćete veštinama da samostalno ili u timu učestvujete u upravljanju organizacijom i IT projektima usmerenim na unapređenje svakodnevnog poslovanja. Na taj način, kao i kroz široku mrežu kontakata koje ćete steći na programu steći ćete ubedljivu komparativnu prednost na savremenom tržištu rada.\nDigitalna ekonomija Obavezni 1. 8\nPrimenjena nauka o podacima Obavezni 1. 8\nPrimena tehnologija za razvoj weba u poslovanju Izborni 1. 7\nInvesticiono odlučivanje Izborni 1. 7\nMikroekonomska konkurentnost Izborni 1. 7\nBig Data i napredna poslovna analitika Izborni 1. 7\nNauka o podacima u R Izborni 1. 7\nFinansiranje i upravljanje IT projektima Obavezni 2. 6\nStrategija digitalne ekonomije Obavezni 2. 8\nPrimena internet stvari u poslovanju Obavezni 2. 6\nKorporativne komunikacije i odnosi s javnošću Izborni 2. 7


“Andrićgrad” finansirala RS, a u vlasništvu je Kusturice – Magazin Plus\nHome/“Andrićgrad” finansirala RS, a u vlasništvu je Kusturice\n“Andrićgrad” finansirala RS, a u vlasništvu je Kusturice\nU informaciji Ministarstva trgovine i turizma RS-a dostavljenoj poslaniku SDS-a Miroslavu Kojiću, koji je tražio odgovor u Skupštini RS-a o utrošku sredstva i u kojem omjeru od strana u ovom projektu, precizira se da je do oktobra 2012.godine u „Andrićgrad“ uloženo tačno 15.918.516,94 KM, uključujući sve troškove, dok je vrijednost glavnog projekta procjenjena na 35.000.000 KM.\nOsim sredstava poreznih obveznika Republike Srpske koji pune budžet RS-a, u taj grad od kamena u Višegradu i Vlada Republike Srbije takođe je, kako se navodi, donirala iznos od dva miliona KM.\nAtraktivnost ideje profesora Kusturice bila je prepoznata kako u Republici Srpskoj tako i u Srbiji, što je rezultiralo donacijom Vlade Republike Srbije za realizaciju projekta ,,Andrićgrad, u iznosu od 2.000.000 KM, precizira se u informaciji.\nMeđutim, u odgovoru resornog ministra RS-a Bakira Ajanovića nigdje se ne spominje da je Kusturica uložio novac iako njegova firma „Lotika“ ima 51 posto vlasništva na osnovu ugovora o osnivanju ,,Andrićgrada“ potpisanog 15.aprila 2011.godine.\nAjanović navodi da je firma Emira Kusturice u postupku traženja kredita za „Andrićgrad“.\nDirektor ,,Andrićgrada“ d.o.o je obavijestio Skupštinu društva o pregovorima s donatorima iz Ruske Federacije koji bi trebali da ulože u ovaj projekat sredstva u iznosu od 8.000.000 KM, dok je preduzeće ,,Lotika“,, d.o.o Užice, u postupku osiguranja kredita u visini od 8.000.000 KM, stoji u informaciji uz napomenu da bi se prilivom ovih sredstava osigurala realizacija projekta u 2013.godini po planiranoj dinamici.\nPodsjeća se i da je Vlada Republike Srpske u 2011. odobrila preko Ministarstva trgovine i turizma ukupno 1.500.000 KM za realizaciju projekta ”Andrićgrad”.\nRealokacija sredstava izvršena je s pozicije – tekući grant za razvoj turizma u Republici Srpskoj.\nMinistarstvo trgovine i turizma prema Budžetu koji je usvojen za 2012. godinu zatim je planiralo sredstva u iznosu od još 4.000.000 KM koja su u toj godini takođe planirana kao kapitalni grant za finansiranje projekta ”Andrićgrad”.\nMinistarstvo je do dostavljana informacije narodnom poslaniku već bilo doznačilo 2.000.000 KM, a na osnovu Ugovora o finansiranju projekta zaključenog između Ministarstva trgovine i turizma i ,,Andrićgrad,, d.o.o Višegrad od 19.aprila 2012.godine u kojem su precizirane obaveze ugovornih strana.\nSkupština akcionara ,,Rudnika i termoelektrana Ugljevik,, za ,,Andrićgrad izdvojila je 500.000 KM, dok ukupan iznos donacije Mješovitog holdinga “Eelektroprivreda RS” a.d. Trebinje za projekat “Andrićgrad” iznosi 1.000.000 KM.\nU privrednom društvu ,,Andrićgrad“, d.o.o Višegrad Vlada ispred Republike Srpske kao osnivača ima 24,50 posto udjela, a isto toliko i Opština Višegrad, dok osnivač preduzeća ,,Lotika, d.o.o Užice ima udio od 51 posto, a sve na osnovu ugovora zaključenog 15.aprila 2011.godine.\nZanimljivo je i stav u informaciji da je vlasnička struktura društva određena dogovorom osnivača, a „konačni vlasnički udjeli definisat će se nakon završetka projekta“.\nJoš 2011. godine je Vlada RS-a donijela odluku kojom korisnika sredstava za izgradnju prve faze izgradnje „Andrićgrada“ oslobađa primjene Zakona o javnim nabavkama BiH, te istom odlukom obavezala i lokalne zajednice, javna preduzeća i neka ministarstva da daju novac za ovaj projekt.\nTakođe, Vlada RS-a je Emiru Kusturici dala i koncesiju na gradsko građevinsko i vodno zemljište koje bi se koristilo za izgradnju objekata i drugih sadržaja radi realizacije projekta izgradnje naselja “Andrićgrad” u Višegradu.\nRadi se o ukupnoj površini od 30.913 m².


Top ponuda izleta iz: Mošćenička Draga\nNajčešća pitanja - Najpopularniji izleti iz: Mošćenička Draga\nKoji su top 10 izleti i aktivnosti iz Mošćeničke Drage?\nOvo je naš popis top 10 preporučenih tura i aktivnosti iz Mošćeničke Drage:\nKolike su cijene izleta iz Mošćeničke Drage?\nNajjeftiniji izleti iz Mošćeničke Drage počinju od 43€ po osobi.\nKoji su top 5 najprodavaniji izleti i aktivnosti iz Mošćeničke Drage?\nNajprodavaniji izleti i aktivnosti iz Mošćeničke Drage su:\nKoje su opcije plaćanja dostupne za rezervacije izleta i aktivnosti iz Mošćeničke Drage?\nZa rezervaciju izleta iz Mošćeničke Drage potrebno je izvršiti online plaćanje kreditnom karticom. Prihvaćamo većinu glavnih kreditnih kartica: VISA, MASTERCARD, MAESTRO, DINERS, DISCOVER i AMERICAN EXPRESS.\nKoliko unaprijed moram rezervirati izlete iz Mošćeničke Drage?\nKoje su najpopularnije lokacije i atrakcije vrijedne posjeta izvan i u blizini Mošćeničke Drage?\nLista najboljih preporučenih destinacija izvan Mošćeničke Drage koje možete posjetiti u jednom danu:\nOvdje možete pogledati sve jednodnevne izlete i aktivnosti iz Mošćeničke Drage koje posjećuju lokacije izvan Mošćeničke Drage.\nKoji su uvjeti i pravila za otkazivanje izleta iz Mošćeničke Drage?\nKako rezervirati izlete i aktivnosti iz Mošćeničke Drage?\nVećina izleta je dostupna za online rezervaciju na našoj web stranici. Rezervacija putem interneta najlakši je način za istraživanje, rezerviranje i uživanje u najboljim aktivnostima iz Mošćeničke Drage. Ako imate nekih problema s našim online postupkom rezervacije, možete poslati email na booking@happytovisit.com


Polovni Bodex poluprikolice cisterne oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Poluprikolice > Poluprikolice cisterne > Bodex\nKIS 3CB 30 m3 Milk + Pump/Counter (1)\nProd Rent NW 501 (1)\nPolovna Bodex poluprikolice cisterne na prodaju\nOvo su rezultati pretrage polovnih Bodex poluprikolice cisterne mašina koje su za prodaju. Bodex poluprikolice cisterne oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Bodex poluprikolice cisterne u Brend sekciji.\nBodex KIS 3CB 30 m3 Milk + Pump/CounterPoslednja inspekcija: 2021-10-21, Opšte stanje (1-5): 4, Broj prethodnih vlasnika: 1, Godina registracije: 2015, Tip sekire: 3, Međuosovinski razmak: 6500 + 1310 + 1310, Maksimalni teret: 34200, Bruto težina: 44000, Tip vešanja: Vazdušni-vazdušni, Zemlja proizvodnje: PL\nBodex Prod Rent NW 501Opšte stanje (1-5): 4, Godina registracije: 2000\nOvde je kompletna lista polovnih Bodex poluprikolice cisterne za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Bodex poluprikolice cisterne koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Bodex poluprikolice cisterne koje Vas interesuju.


Marinko Čavara na Godišnjem sastanku Odbora guvernera EBRD-a | Dnevnik.ba\nGodišnji sastanak Odbora guvernera Europske banke za obnovu i razvoj je značajan za Federaciju BiH i BiH, i zasigurno će privući sve one koji, na neki način, odlučuju o određenim projektima koji se tiču Bosne i Hercegovine.\nOvi skupovi su dobra prigoda da se ljudi upoznaju, približe jedni drugima, da bolje upoznaju situaciju u BiH, te da mi upoznamo kakvi su mehanizmi funkcioniranja europskih institucija i svih onih institucija koje su sklone da pomognu BiH, i ne samo da pomognu, već imaju i svoj financijski interes.\nIz tog razloga trebamo podupirati ovakve skupove, a isto tako, maksimalno ih iskoristiti, kako bi u budućnosti imali što bolje posljedice i efekte ovakvih skupova. Jasno je da Federaciji BiH i BiH treba jači investicijski zamah, jača ekonomija, kako bi prvenstveno omogućili što bolji život u BiH i kako bi omogućili da svi oni koji razmišljaju da odu bilo gdje iz BiH da ipak vide svoju budućnost i perspektivu u BiH.\nNadam se da ćemo što prije formirati Vijeće ministara BiH, a samim time, dati i novi pokazatelj, nove smjernice koje će nova vlast poduzeti za razvitak BiH.“, kazao je Predsjednik Federacije BiH u izjavi za medije, prenosi Centralna.ba.


Poraz Srbije od Crne Gore za kraj nade o polufinalu EP - Sport - Dnevni list Danas\nPočetna » Sport » Poraz Srbije od Crne Gore za kraj nade o polufinalu EP\n1Piše: A. Pavlović 10. decembra 2018. 22.37 Izmenjeno: 22.56\nDo pobede su igračice Crne Gore boljom igrom u poslednjih 10 minuta meča, mada su „Orlice“ imale poslednji napad koji su upropastile izgubljenom loptom Jelene Lafko.\nProtivnice su odlično započele večerašnji duel, brzom igrom u napadu i „brzim centrom“ mučile su igračice Srbije koje se u takvoj situaciji i nisu najbolje snašle, pa su gotovo uvek bile u rezultatskom deficitu.\nIpak, polovinom prvog dela utakmice „Orlice“ prave seriju 5:0 i dolaze do prednosti, a od početka drugog poluvremena selekcija Crne Gore dolazi do egala i narednih 20 minuta se praktično igra „gol za gol“.\nTakva je situacija bila sve do 52. minuta kada nakon ejdnog sjanog napada Anrea Lekić u situaciji „1 na 1“ šutira visoko iznad gola protivničke ekipe, Crna Gora na „krilima“ Jovanke Radičević stiže do „plus dva“ (27:25), a onda sa pozicije krila maši i Katarina Krpež-Slezak, pa u poslednjih pet minuta Crna Gora ulazi sa tri gola viška, 28:25.\nTada na scenu stupa golman Srbije Marija Čolić i sa dve odbrane ostavlja svoj tim u meču, a u poslednjem napadu viđena je prava smušenost u redovima Srbije pošto iz izglednih prilika nišu šutirale ni Andrea Lekić ni Jovana Stojiljković, da bi nedugo zatim loptu izgubila Jelena Lafko želeći da na crti proigra Draganu Cvijić.\nOvim porazom Srbija je ostala na samo dva boda koja je prenela u drugu fazu takmičenja i bez i matematičke šanse da se nađe u polufinalu kontinentalnog šampionata.\n11. decembra 2018. u 10.23\nZa devojke je to sve uspeh-pravi,ali neuspeh za one koji hrane nacionalnu sujetu,i prazninu na svim drugi poljima…igre demagogije…od Crkve do zeleznica , sa vagonima-ruskim-Simensovim,i Gosa vagonima…


Završna konferencija za novinare u Srpskoj ligi Zapad – Podrinske\nZavršna konferencija za novinare u Srpskoj ligi Zapad\nPobedom u Lajkovcu Mačva je obezbedila plasman u Prvu ligu Srbije dva kola pre zavrsetka prvenstva, i nakon godinu dana, uspela je da se vrati u prvoligasko drustvo. Na današnjoj konferenciji za novinare Fudbalskog kluba „Mačva“ najavljeno je pretposlednje kolo Srpske lige – grupa Zapad, u kojem na stadionu Mačve, crveno-crni u nedelju, 5. juna od 17:30h dočekuju ekipu „Šumadije“ iz Aranđelovca. Pred početak utakmice pobednički pehar uručiće predstavnici Fudbalskog saveza regiona Zapadne Srbije.\nŠef stručnog štaba FK „Mačva“ Predrag Rogan izrazio je zadovoljstvo postignutim rezultatom i zahvalnost rukovodstvu kluba, na čelu sa predsednikom Ivicom Kraljem na ukazanom poverenju, kao i Gradu Šapcu i Šapčanima na gostoprimstvu. „Nadam se da smo, mi koji smo došli sa strane, opravdali poverenje i da smo uspeli da Mačvu vratimo tamo gde joj je minimum mesto u ovom trenutku, u Prvu ligu Srbije. Posebno želim da se zahvalim igračima, jer zaista nije lako sarađivati sa mnom, i kada sam došao u Mačvu dobro se sećaju da sam im rekao – možda Mačva jeste treći rang takmičenja, ali sve ostalo neće biti na nivou treće lige i zaista trebalo je izdržati ono što su oni odrađivali, jedna fanatična posvećenost, trošenje na svakoj utakmici i svaka im čast na tome. Zato pozivam i Šapčane da u nedelju u što većem broju dođu na stadion Mačve i podrže ove momke, jer oni to zaista zaslužuju“, istakao je Rogan na konferenciji za novinare.\nPrvotimac, Nemanja Lekanić u redovima Mačve je već godinu dana i kako ističe tokom ove sezone mnogo toga se promenilo, napravljen je veliki korak i zacrtani cilj, ulazak u viši rang smatra da su zaluženo ostvarili. „Dva kola pre kraja prvenstva smo obezbedili titulu i mislim da Šabac sa ovakvim ljudima u rukovodstvu kluba i Stručnom štabu, zaslužuje da igra savezni rang takmičenja i nadam se da ćemo u sledećoj sezoni pokušati da napravimo neki veliki uspeh i možda da budemo neki novi Lester“, rekao je Lekanić.\nPrvenstvo Srpske lige – grupa Zapad, Macva zavrsava gostovanjem u Smederevu, u nedelju 12. juna.Inače, Omladinska selekcija Mačve trenutno se nalazi na 10 mestu na tabeli Omladinske lige Srbije, a u poslednjem kolu 5. juna od 13 sati gostuje Radničkom u Kragujevcu koji je na poslednjem mestu na tabeli. Kako je istakao Šef stručnog štaba prvog tima, Predrag Rogan, bez obzira što se protivnik nalazi na poslednjem mestu, Omladince očekuje teška utakmica, jer će igrački kadar Radničkog biti pojačan.


Januar 24, 2021 11:51\n"Mi nismo u lokadaunu, nama rade restorani i do 20 sati, gledamo da ljudi rade i prežive. Idemo sa novim paketom pomoći i očekujte da u narednih 10 dana izađemo sa novim paketom''", rekao je Vučić gostujući na Prvoj.\n"Imamo pare, ali nemamo ćup da izbacujemo koliko svi žele. Ali, ćemo opet ekonomiju da sačuvamo i zato su nam potrebne vakcine i zato ćemo već sledeće nedelje da obavestimo javnost smo malo popravimo saldo u broju vakcina, iako je to nemoguće obećati u ovim uslovima", kazao je Vučić.\n"Nema nijednog posrednika, kada budete videli cenu spomenik ćete da mi dižete jednog dana. Ne smem da kažem cenu jer će svi da traže onda od Kineza po toj ceni da traže. Ja zbog njih ne smeme da kažem".\nProsečna plata u novembru, u sred korone, 518 evra\nPredsednik Aleksandar Vučić saopštio je danas da je prosečna plata u Srbiji za novembar 518 evra.\n“U novembru, u sred korona virusa, 518 evra”, rekao je Vučić za TV Prva.\nTo, kaže, znači da je prosečna plata u Beogradu ide preko 650 evra, dok je u vreme “raznih stručnjaka” bila 450 evra.


Održano prvo nacionalno BrainOBrain takmičenje u Srbiji - Neverovatna Indija\nNaslovna Srbija Održano prvo nacionalno BrainOBrain takmičenje u Srbiji\nOdržano prvo nacionalno BrainOBrain takmičenje u Srbiji\nU nedelju, 18.3. 2018. godine, u restoranu Stadion na Voždovcu, održano je prvo nacionalno BrainOBrain takmičenje u Srbiji. Takmičenju je prisustvovalo oko 600 gostiju – 200 polaznika BrainOBrain programa u pratnji svojih porodica i prijatelja. Deca uzrasta od 4 do 14 godina pokazala su stečena znanja i veštine, boreći se za pehare, zlatne i srebrne medalje.\nAmbasadorka Indije i osnivač indijskog startapa BrainoBrain uručili nagrade.\nSvečanom delu programa – dodeli nagrada i demo prezentacijama dečijih veština i znanja, prisustvovali su i Nj.E. Narinder Čohan, ambasadorka Indije u Beogradu, i gospodin Anand Subramaniam, jedan od osnivača BrainOBrain programa i direktor BrainOBrain Kids Academy – čovek zaslužan što je BrainOBrain postao internacionalni brend, zastupljen u 37 zemalja, sa 925 franšiznih centara sa preko 2.000.000 učenika u programu.\nPrisutni su imali priliku da vide demo prezentacije veština i znanja dece koja pohađaju BrainoBrain dečje akademije širom Srbije koja su na različitim nivoima BrainOBrain edukacije kao i prezentacije gostiju – dece iz centra BrainOBrain „Crveni krst” iz Ohrida iz Makedonije čime je ovo takmičenje dobilo i regionalni karakter.\nMultitasking veštine, koje su BrainOBrain deca pokazala na ovom takmičenju, pevajući, recitujući, igrajući i glumeći u mjuziklu „Ružno pače“ dok su istovremeno sa uspehom radila i visokozahtevne računske operacije, ostavile su prisutnе bez daha.\nDeca su na taj način predstavila veoma slikovito suštinu i rezultat BrainOBrain programa – dete koje je sa svojim istreniranim intelektualnim sposobnostima, svesno sebe i svojih potencijala i mogućnosti i dete koje podignute glave ulazi u koštac sa svim životnim izazovima, uporedo razvijajući ekološku svest i vodeći zdrav život.\nNa kraju ovogodišnjeg prvog nacionalnog Brainobrain takmičenja, ambasadorka Indije i gospodin Subramaniam podelili su nagrade takmičarima. Deca su, ponosno i sa osmesima na licima, jedno po jedno izlazila na binu kako bi, na veliko zadovoljstvo svojih edukatora i naravno svojih roditelja, primila vredno zaslužene pehare i medalje. Ti osmesi i lepo raspoloženje tokom celog događaja će svim prisutnima, a posebno deci, ostati u dugom i veoma lepom sećanju.\nPrethodni tekstIndija snima rimejk filma „Krive su zvezde“, u glavnoj ulozi je ova mlada glumica (foto)\nSledeći tekstArhitektonska simfonija Balkrišne Došija


"Grandmaster" Keggle AI takmičenja varanjem dobio nagradu od 10.000$, sada dobio otkaz – Startit\n“Grandmaster” Keggle AI takmičenja varanjem dobio nagradu od 10.000$, sada dobio otkaz\nPobednički tim predvođen Pavelom Pleskovim je na prevaru dospeo na prvo mesto i pokupio nagradu od 10.000 dolara u konkurenciji od 2.000 timova.\nNedavno održano takmičenje u razvijanju softvera u oblasti mašinskog učenja s ciljem da napuštene životinje postanu udomljene je iz lepe ideje postalo drama. Pobednički tim je na prevaru dospeo na prvo mesto i pokupio nagradu od 10.000 dolara u konkurenciji od 2.000 timova, prenosi The Register.\nTakmičenje je podržao Google, tj. Kaggle, a namera je bila da se rešenje implementira u AI alate koje inače koristi neprofitna organizacija PetFinder.my. Timovi su radili na njihovoj listi profila pasa, mačaka i drugih sitnih životinja, a zadatak koji im je dat podrazumevao je kreiranje algoritma koji predviđa koliko brzo će ljubimci biti usvojeni na osnovu detalja iz njihovog profila: fotografija, rasa, pol, veličina, starost, vakcinacija…\nOvim putem bi se iskristalisalo koje osobine su najviše cenjene od strane onih koji udomljavaju, pa bi na profilima životinja koje tek treba kreirati bile istaknute baš te karakteristike kako bi što pre bile usvojene. Odnosno, algoritam bi bio treniran na setu od 15.000 profila koji mu je unapred dat i vremenu koje životinja provede izlistana, te na osnovu toga doneo procenu kada će mezimac biti udomljen i da li ima potrebe za unošenjem promena koje bi ljubimca učinile primamljivijim.\nPrvi ili stoti?\nNekoliko meseci nakon što su dobili podatke trebalo je da timovi dostave svoj kod. Svi dostavljeni modeli su testirani na svežim profilima i ocenjeni prema tome koliko precizno predviđaju vreme koje protekne do udomljavanja. Iz toga je kao pobednik izašao Bestpetting, tim predvođen Pavelom Pleskovim, jednim od uspešnijih Kagglera. Pavel je treći na listi Kaggle takmičara i ima titulu Kaggle Grandmastera.\nBez obzira na to, mane njegovog rešenja nisu promakle jednom tinejdžeru koji se prijavio da implementira rešenje Bestpetting-a u PetFinder.my.\nDevetnaestogodišnji Bendžamin Minikshofer iz Austrije i sam je učestvovao u takmičenju i završio na šestom mestu, a kada je za PetFinder.my trebalo u okviru implementacije da odredi šta profile ljubimaca čini atraktivnijim (tekst, fotografija…) otkrio je da postoji ogromna razlika između pobedničkog i drugoplasiranog rešenja.\nKada se još malo udubio otkrio je i da u izvornom kodu postoji funkcija pod nazivom majority_voting, koja je skrivala delove Python koda i omogućavala Bestpetting-u da vara. Naime, Bestpetting je skrejpovao i hešovao na hiljade profila zajedno sa informacijom o vremenu koje je bilo potrebno za usvajanje, a onda te hintove smestio među hešove sa Pixabay seta podataka.\nKada bi za vreme testiranja sistem dobio na uvid profil koji se podudarao sa profilom skrejpovanim sa PetFinder.my-a, softver bi koristeći heš profila potražio stvarno vreme potrebno da konkretna životinja nađe dom. Odnosno, ne bi se radilo o predviđanju već činjenici. Da stvar bude gora, čak 3.500 od skrejpovanih profila se našlo u testnom setu podataka.\n(Detaljnije objašnjenje prevare je dostupno ovde i ovde.)\nBez malverzacije Pavelov tim bi se našao oko stotog mesta. Takođe, Pavelu ovo nije bio prvi put da pokušava da uhvati krivinu. Varao je i pre više od godinu dana na Kaggle takmičenju na kom je trebalo naći rešenje za izdvajanje lažnih pitanja na sajtu Quora.\nZato je ovaj poslednji događaj rezultirao time da je Kaggle uklonio Pavelov profil i banovao ga sa platforme. Na ovo je izgubio i posao u H2O.ai-u, kompaniji iz Silicijumske doline gde je radio kao data scientist. Njegova reakcija bilo je izvinjenje u kom je istakao da za njega nije bio važan novac već pozicioniranje na Kaggle-u, te da je želja za prvim mestom na ovoj platformi uticala na njegovo rasuđivanje:\n1. We, as a team, would like to apologize to @myPetFinder @kaggle and the DS community for all the wrongdoings. I would also like to apologize to @h2oai and all the Kaggle competitors for putting their reputation at risk.\n— Pavel Pleskov (@ppleskov) January 11, 2020


Naslovna Amarcord Brnabić u potrazi za srpskim studentima po Australiji\nKako Danas saznaje, radi se o pismu predsednice Vlade Srbije Ane Brnabić u kome ga moli da njen kabinet poveže sa srpskim studentima koji pohađaju ovaj prestižni univerzitet.\nU pismu premijerke Brnabić, a u koje je Danas imao uvid, navodi se da Vlada Srbije, u nastojanju da smanji odliv mozgova, planira da organizuje konferenciju 27. i 28. decembra na koje bi pozvala srpske studente, inovatore i preduzetnike koji žive i rade u inostranstvu, i sa njima podeli „naše planove i ambicije, i čujem šta oni imaju da kažu na to“. „Što je još važnije, želimo da čujemo njihove ideje kako da uspostavimo trajni forum za ostvarivanje budućeg dijaloga i saradnje sa vodećim akademicima, istraživačima, inovatorima i preduzetnicima, u srpskoj dijaspori i sa Vladom Srbije“, piše u pismu premijerke Brnabić, te se dodaje da njen tim teži da uspostavi kontakt sa građanima Srbije koji pohađaju najprestižnije univerzitete u svetu, a kojih ima mnogo i koji su najbolji ambasadori Srbije, koja je ponosna na njihove uspehe. Navodi se i da su obrazovanje i digitalizacija glavni prioriteti vlade na čijem je čelu, te da bi ulaganje u obrazovanje dovelo do transformacije srpskog društva.\n„Danas kada Vlada Srbije ambiciozno teži da transformiše našu ekonomiju i bude zasnovana na znanju i inovacijama, glas i iskustvo naših najpametnijih iz inostranstva nam je potrebniji više nego ikad pre. Želimo da naši uspešni mladi talenti širom sveta budu deo naše uspešne priče“, napisala je Brnabić.\nPismo premijerke Srbije je dekanu Univerziteta u Melburnu preneo ambasador Srbije u Australiji, Miroljub Petrović, da bi zatim bilo prosleđeno srpskim studentima.


Korisnici „Radne sobe“ su osobesa invaliditetom i/ili smetnjama u razvoju sa teritorije grada Novog Sada, uzrasta preko 18 godina. Aktivnosti u okviru Radne sobe podrazumevaju različite kurseve (šivenje, tkanje, vez, slikanje na staklu ,kulinarstvo…), zatim, radionice, rekreativne aktivnosti, organizovanje izleta i poseta kulturnim aktivnostima i prevoz specijalnim vozilom. Pored ovih aktivnosti Radna soba pruža mogućnost druženja i razmene informacija.\n· Dežurstva u periodu od 09.00h do 13.00h jednom nedeljno;\n· Briga o korisnicima i posetiocima centra, održavanje prijatne atmosfere u centru za optimalno funkcionisanje svih prisutnih;\n· Pomoć voditeljima kurseva u organizovanju korisnika, prostora i materijala za rad;\n· Vođenje evidencije korisnika na dnevnom, mesečnom i godišnjem nivou i pisanje izveštaja;\n· Aktivno učešće u osmišljavanju aktivnosti za korisnike (kursevi, radionice, izleti..);\n· Informisanje potencijalnih korisnika o aktivnostima lično, putem telefona i e-mejlom;\n· Saradnja sa ostalim organizacijama i institucijama OSI;\n· Briga o resursima centra (nameštaj, računari i ostala tehnika);\n· Pomoć korisnicima u korišćenju računara (internet), kao i u korišćenju ostalih resursa centra (kuhinnja, biblioteka, tv, odlazak do toaleta);\n· Ostali administrativni poslovi (popis potrebnih stvari za nabavku) i svakodnevna komunikacija sa RCOSI timom.\n· Da ima dovoljno slobodnog vremena (minimum 4h nedeljno);\n· Da je senzibilisana i da nema predrasuda prema osobama sa invaliditetom ili drugim ranjivim grupama (nacionalne zajednice, Romi, stari, bolesni..);\n· Da je komunikativna i spremna za rad u timu;\n· Da aktivno koristi računar;\n· Poželjno je poznavanje stranih jezika (engleski, nemački…).


„Ukoliko se ne zaustavi, Fejsbuk će podstaći nasilje i haos širom sveta“ – Krstarica\nA. J. 26. oktobra 2021. 08:47\n„Nesumnjivo je da to pogoršava mržnju“, rekla je Hogenova.\n„Suprotno onome što je diskutovano na saslušanju, uvek smo imali komercijalni podsticaj da uklonimo štetan sadržaj sa naših sajtova. Ljudi ne žele da ga vide kada koriste naše aplikacije, a oglašivači ne žele da njihovi oglasi budu pored njih“, navodi se u saopštenju Fejsbuka.\nU petak je konzorcijum počeo da objavljuje seriju priča – zajednički nazvanih „Fejsbuk papiri“ zasnovanih na internim dokumentima kompanije.\nOni pružaju uvid u internu kulturu Fejsbuka, njegov pristup dezinformacijama i moderiranju govora mržnje, interno istraživanje njegovog algoritma za vesti, internu komunikaciju….


M:tel predstavio LTE tehnologiju\nBANJALUKA, Kompanija „M:tel“ predstavila je sinoć mobilne mreže četvrte generacije, odnosno LTE /long term evolušn/ tehnologiju, koja obezbeđuje znatno veće brzine prenosa podataka u odnosu na postojeću 3G mrežu, čime je postala prvi telekom operater na tržištu BiH sa ovom tehnologijom.\nPredsednik Republike Srpske Milorad Dodik istakao je da je kompanija „M:tel“ na ovaj način pokazala da se na ovom prostoru može uspeti, te da su nove tehnologije najvažnije za generacije koje dolaze i da omogućavaju integraciju u razvijeni svet.\nOn je izrazio očekivanje da će kompanija „M:tel“ nastaviti da se razvija kao lider u novim tehnologijama.\nMinistar komunikacija i transporta BiH Damir Hadžić rekao je da će ovo ministarstvo, zajedno sa Regulatornom agencijom za komunikacije, uložiti napor kako bi bio stvoren regulatorni okvir za komercijalnu primjenu korištenja usluga napredne generacije mobilne telefonije.\n„Upravo LTE, kao bežična tehnologija sa velikim brzinama i područjem pokrivanja signalom, omogućava tehnološko povezivanje svih delova BiH“, rekao je Hadžić.\nGeneralni direktor „M:tel-a“ Goran Vlaović istakao je da ova kompanija puštanjem 4G signala staje na listu najvećih telekom operatera, a Banjaluka, Republika Srpska i BiH dobiće priliku da sa „M:tel-om“ zakorače u novi svet komunikacija.\nGeneralni direktor Telekoma Srbije Predrag Ćulibrk istakao je da „M:tel“ i na ovaj način potvrđuje svoju proaktivnost i tehnološko liderstvo, dok testiranje mreže četvrte generacije LTE predstavlja veliki uspjeh, jer je prvi ključni korak za primjnu najsavremenijih tehnologija.\nPosetioci ovog događaja, koji je organizovan na bazenima „Akvana“, bili su u prilici da dožive brzinu prenosa „3D“ filma, „HD“ filma, dounloud i onlajn igrice putem mreže četvrte generacije.\nTestiranjem brzine daunloda velikih fajlova utvrđeno je da je ostvarena brzina prenosa ovih sadržaja putem LTE tehnologije 71 megabajt u sekundi, što je za oko 10 puta više nego putem 3G mreže.


eKapija | Startap zajednica u Srbiji sve brojnija - Ideje i talenat postoje, potrebno bolje okruženje\nIzvor: eKapija | Nedelja, 12.06.2016.| 11:18\nStartap zajednica u Srbiji sve brojnija - Ideje i talenat postoje, potrebno bolje okruženje\nSrpska startap zajednica vrlo je aktivna poslednjih godina - uspešno raste i razvija se, sa brojnim novim kompanijama, projektima i investicijama. Redovno se organizuju konferencije i susreti na kojima mladi preduzetnici razmenjuju iskustva, a pojedini strani fondovi i biznis akceleratori već su zainteresovani za finansiranje ovih preduzeća koja tek počinju svoje poslovanje.\n- Iz godine u godinu nastaje više startapa, raste broj investicija, kao i broj svetski uspešnih tech proizvoda iz Srbije. Četiri stvari koje identifikujemo kao ključne za njen dalji razvoj su: dostupnost talenta, stav prema preduzetništvu, dostupnost uzora i mentora, i dostupnost izvora finansiranja. Svaki od ovih parametara predstavlja i priliku, ali i izazov – kaže za "eKapiju" Zoja Kukić, direktorka "StartIt.rs".\nSa njom je saglasan i Kosta Andrić, izvršni direktor "ICT Hub"-a. On smatra da je dobra vest da startap scena raste iz godine u godinu.\n- To se ne odnosi samo na broj startapova koji svake godine pokušavaju da donesu neko inovativno rešenje na tržište i promene način na koji je funkcionisala određena industrija, već i na prateću infrastrukturu koja obezbeđuje bolje okruženje za razvoj startapova. Upravo je to bio naš motiv za osnivanje "ICT Hub"-a, da dobroj ideji omogućimo realizaciju. "ICT Hub" je mesto gde svi koji žele da pokrenu sopstveni IT biznis mogu lako da provere da li njihova ideja ima potencijal i tržište, kroz intenzivan program podrške i procese učenja, testiranja, razvoja i povezivanja sa drugim timovima – navodi Andrić u razgovoru za "eKapiju" i dodaje da se, u Srbiji i regionu, još uvek mali broj ljudi odlučuje za preduzetnički put.\nPrema njegovim rečima, ideja preduzetništva nije u potpunosti razvijena u našem društvu kroz obrazovni sistem, poslovnu kulturu, obrasce i modele ponašanja.\n- Promovisanjem dobrih primera iz prakse, kojih ima sve više, biće i više onih koji će se odvažiti da pokrenu nešto svoje. Takođe, startap scena u Srbiji je relativno mlada i još uvek ima prostora da usvojimo iskustva i znanja iz sistema koji preduzetničku kulturu gaje decenijama – ističe Andrić.\nOrganizovano investiranje u startapove\nZoja Kukić tvrdi da je sa značajnim brojem svetskih i domaćih kompanija na srpskoj startap sceni, koje rade po svetskim standardima, jasno da postoji inženjerski, ali i drugi talenat. Međutim, on raste sporije nego što bi se to očekivalo za ovako popularnu, pa čak i dobro plaćenu struku.\n- Stav prema preduzetništvu i promovisanje zdravog preduzetništva je izuzetno važno - kod inženjera je taj stav sve povoljniji i trenutno je 70% njih otvoreno za mogućnost pokretanja sopstvenog biznisa, ukoliko bi im se ukazala takva prilika. Ali, podaci govore da je taj stav u drugim strukama i među mladima obeshrabrujući i imamo još dosta toga da uradimo na polju promovisanja i razvoja mladih preduzetnika. Uzori su tu — od "Nordeusa", "Seven Bridges"-a i drugih velikih kompanija i preduzetnika koji su otvoreni da podrže domaću zajednicu, ali bi trebalo verovatno još više da se priča o njima i njihovim iskustvima – objašnjava naša sagovornica, uz napomenu da je u poslednjih godinu dana u Srbiju stigao fond od 40 mil EUR sa ciljem investiranja u domaće startape, tako da se i tu situacija značajno popravlja.\nKosta Andrić, takođe, misli da je važno obezbediti organizovano investiranje u startapove koji su u ranoj fazi razvoja, kako bi mogli brže da napreduju na tržištu. Zato u "ICT Hub"-u upravo rade na osnivanju fonda koji će investirati u startapove u početnoj fazi razvoja, jer je ta podrška izuzetno važna.\n- Od velikog je značaja uvođenje seta odluka i dopuna zakona koji bi omogućili, odnosno olakšali, alternativno finansiranje, zasnovano na vlasništvu nad kapitalom firmi. Naročito je potrebno da se omogući kreiranje i razvoj takozvanih "Venture Capital" (VC) fondova i individualnog preduzetničkog investiranja (angel investment) - kaže Andrić.\nZoja Kukić smatra da investicije svakako utiču na razvoj startapa, ali "najpre moraju da postoje kvalitetni startapi kako bi investicioni fondovi na kraju i zaradili".\n- Mislim da je situacija sa izvorima finansiranja u Srbiji povoljna, pogotovo sa dva fonda koja posluju iz Beograda - "SC Ventures" i "StartLabs". Osim toga, nije svakom biznisu odmah potrebna investicija - većina najuspešnijih koji dolaze iz Srbije kroz prodaju svog proizvoda finansirali su i svoj rast i to može da bude veoma dobra stvar. Investicije pojedine preduzetnike umeju da opuste i uspore, što može da utiče i na uspeh - upozorava direktorka "StartIt.rs".\nPodrška države kroz zakone i infrastrukturu\nNaši sagovornici saglasni su i kada je reč o ulozi države i navode da bi ona trebalo da podržava razvoj preduzetništva, tehnologije i inovacija kroz svoje institucije, zakone i programe.\nTatjana Matić, državni sekretar u Ministarstvu trgovine, turizma i telekomunikacija, kaže da je Ministarstvo još 2015. godine pokrenulo jednu liniju kredita namenjenu malim i srednjim privrednicima, a usmerenu prvenstveno na startap i inovativne projekte.\n- I ove godine smo izdvojili dodatnih 50 miliona dinara u tu svrhu, dok Ministarstvo privrede, takođe, dodeljuje sredstva za te namene. Na tome se ozbiljno radi, jer smatramo da nema ozbiljnog ekonomskog napretka bez razvoja MSP sektora i preduzetništva - kaže Matić u razgovoru za "eKapiju".\nZoja Kukić priliku za Srbiju vidi i u podršci inovativnim proizvodima kroz legislativu, pogotovo u oblastima gde su druge države strože - na primer, dozvoljavanje testiranja samovozećih automobila. S druge strane, Kosta Andrić ponavlja da je potrebno zakonski regulisati "Venture Capital" fondove, kao i dodatno podstaći kreiranje lokalnih inovacionih fondova i uvesti poreske podsticaje ili politike neoporezivanja profita za "Venture Capital" investicije.\n- Trenutno su najuspešnije domaće startap kompanije u oblasti "Software-as-a-Service" proizvoda i u gejming industriji. U budućnosti nas vidimo tamo gde i ceo svet — veštačka inteligencija, virtuelna realnost, biotehnologija, robotika, dronovi - ističe Zoja, dok Kosta Andrić objašnjava da startapovi koriste nove tehnologije i pokušavaju da promene način na koji su do sada funkcionisale pojedine delatnosti.\n- Meta startapa mogu da budu i bankarski sektor, privreda, transport, medicina... Tehnologija toliko napreduje da nema granica - "Uber" je najveća taksi kompanija, a nema vozila, "Facebook" je najpopularniji medij, a ne kreira sadržaj, "Alibaba" je najvredniji prodajni lanac, a nema inventar...


Christina Gallach: Srebrenica je zajednička odgovornost - Klix.ba\nChristina Gallach: Srebrenica je zajednička odgovornost\n9.7.2005. u 14:50\nČinjenica da “Evropa nije bila ujedinjena, nije bila dovoljno jaka, da nije mogla načiniti iskorak i pomoći ljudima koji su kasnije mučki ubijeni u Srebrenici čini nas sve odgovornima za ono što se dogodilo”, izjavila je, u povodu 10. godišnjice masakra u Srebrenici, glasnogovornica visokog predstavnika Evropske unije za vanjsku politiku i sigurnost Christina Gallach.\nU izjavi za Glas Amerike, Gallach je, međutim, ukazala da je ovo “trenutak kada trebamo krenuti naprijed”.\nOcjenjujući da je “napredak koji smo u proteklih deset godina vidjeli, proces pomirenja koji je ostvaren i svi napori na stabilizaciji i približavanju BiH Evropi” ogroman, Gallach je naglasila da “poruka iz Bruxellesa i Evrope danas glasi: mjesto u evropskom društvu za koje se tako snažno borila stvarno postoji i mi smo spremni da i u ovako teškom trenutku podržimo te napore”.\nKomentirajući osude srebreničkog zločina, glasnogovornica Javiera Solane je naglasila da su “pomirenje i pravda od suštinske važnosti kako bi se osiguralo da se Srebrenica ne ponovi”.\nU tom je svjetlu neobično važno privesti sve zločince pravdi, rekla je Gallach, ponavljajući da “sve akcije koje su usmjerene k tom cilju imaju punu podršku cijele Evropske unije".\nLjiljana i Sonja Karadžić zabrinute za život sina i brata\n09.07.2005. u 18:41\nLondon: Izvlačenje tijela još traje, policija traga za teroristima\n09.07.2005. u 13:46


"Šnajder elektrik Srbija"- šansa za francuske kompanije - Studio B\n„Šnajder elektrik Srbija“- šansa za francuske kompanije\n„Šnajder elektrik Srbija“- šansa za francuske kompanije Tanjug\nEkonomijaEkonomija Pocetna 10. 07. 2019. 17:45:07\nPoslovna klima u Srbiji poslednjih godina značajno je unapređena što potvrđuje sve veće interesovanje stranih, a pogotovo francuskih kompanija da dođu i šire svoju proizvodnju i poslovanje u Srbiji, kaže generalnih direktor francuske kompanije „Šnajder elektrik Srbija“ (Sćneider Electric) Dejan Marković.\n„Sigurno je da predstojeća poseta predsednika Francuske Emanuela Makrona Srbiji predstavlja težnju da ekonomske veze dve zemlje budu što jače“, kaže Marković za Tanjug uoči posete Makrona, sa kojim dolazi i velika privredna delegacija.\nDolazak privredne delegacije iz Francuske odlična je prilika za firme koje bi da prošire svoje operacije na tržistu Srbije da u direktnim razgovorima saznaju više i ispitaju sve potencijale i mogućnosti za saradnju i poslovanje, kaže sagovornik Tanjuga.\n„Osim dolaska velikih korporacija, velike šanse na ovom tržištu imaju i mala i srednja preduzeća budući da se velike kompanije u radu sve više oslanjaju na njih“, naveo je Marković.\nFrancuska kompanja „Šnajder elektrik“ koja posluje u 130 zemalja, predstavništvo u Srbiji otvorila je 1997. godine, a od 2000. posluje kao d.o.o i zapošljava više od 1.200 ljudi.\n„Dobrim poslovnim rezultatima iz godine u godinu i tolikim brojem zaposlenih sigurno doprinosimo poboljšanju poslovne klime i uvereni smo da ćemo taj doprinos povećavati i narednih godina“, rekao je Marković.\nPodsetio je da u Novom Sadu funkcioniše Razvojni centar, kao deo operacija „Šnajder elektrika“, a u kome mladi ljudi rade na uspostavljanju najboljeg sotvera za upravljanje elektridistributivnim sistemima u svetu.\n„Stipendiranjem sigurno poboljšavamo mogućnosti da mladi inženjeri nađu mesto i zaposlenje u našoj kompaniji“, kaže Marković.\nInače, Sćneider Electric DMS softver je u upotrebi u preko 50 kompanija i preko 130 dispečerskih kontrolnih centara širom sveta.


Obamine poruke EU i Kongresu\nPredsednik Barak Obama na konferenciji za novinare u Beloj kući, 8. jun 2012.\nAmerički predsednik apeluje na evropske lidere da hitno reše dužničku krizu, a na Kongres da ubrza oporavak američke ekonomije.\nKomentarišući ekonomsku krizu u Evropi predsednik Obama je na današnjoj konferenciji za novinare u Beloj kući rekao da veruje da evropski lideri shvataju ozbiljnost situacije i potrebu da hitno preduzmu akciju kako bi okončali dugotrajnu dužničku krizu.\nObama je takodje rekao da smatra da je u interesu svih zemalja članica da Grčka ne napušta evrozonu, dodavši da Sjedinjene Države shvataju da je Grčka podnela velike žrtve zbog mera štednje, ali da bi izlazak iz evrozone doneo još veće teškoće.\nAmerički predsednik je takodje uputio oštre kritike Kongresu, posebno republikanskim zakonodavcima, zbog toga što nisu usvojili njegove predloge za otvaranje novih radnih mesta. Obama je naglasio da njegovi predlozi za zapošljavanje ne sadrže samo ideje demokrata već da ih podržavaju i nezavisni, nestranački ekonomisti koji veruju da bi one ubrzale oporavak američke ekonomije.\n"Ako Kongres odluči da uprkos tome ne preduzme ništa jednostavno zato što je ovo izborna godina onda to treba da objasni američkom narodu. Biće dovoljno vremena da vodimo debatu o našim budućim planovima. Ja ću rado da se uključim u tu debatu. Ali sada bi ljudi u Vašingtonu trebalo da se usredsrede na to da učine sve kako bismo održali naš oporavak i kako bi naša zemlja ostala snažna," rekao je američki predsednik\nBernanki: Evropski problemi ugrožavaju SAD\nG7 o krizi u eurozoni\nNovi potresi na tržištima


M. K. 3. decembra 2021. 06:32\nNaoblačenje i zahlađenje očekuje se već u toku večeri i noći. Temperatura bi u narednim danima bila znatno niža“, rekao je Goran Mihajlović, prenosi RTS.\n„Tamo gde je dobrodošao, tamo ga već ima. Što se tiče nižih predela, postoji šansa da ga u toku noći, petak na subotu, sa padom temperature, bude ponegde i u nižim predelima, s tim da on ne bi bio u nekoj značajnoj visini, tako da oni koji se raduju snegu – neće se previše obradovati“, napominje Mihajlović.\nDevojka lakse povređena u udesu u Kneza Miloša


Bivši predsednik Savezne Republike Jugoslavije Slobodan Milošević 1999. godine oslobodio je trojicu američkih vojnika, pripadnika NATO, koji su bombardovali Srbiju.\tPenzionisani major Emir Šišić osuđen je 2003. godine u Italiji na doživotnu robiju zbog optužbe da je u rejonu Varaždina 1992. godine kao pilot JNA avionom "mig-21" oborio helikopter Evropske zajednice, čiji su članovi posade, četvorica Italijana i jedan Francuz, poginuli. Dve godine kasnije, Apelacioni sud prekvalifikovao je prvobitnu optužbu - ubistvo sa predumišljajem u višestruko ubistvo i izazivanje vazdušne nesreće. Kazna je smanjena na 15 godina, a maja ove godine za još tri. Smanjenje kazne italijanskog suda, po našem zakonu, zapravo znači da je Šišić već stekao pravo na uslovno otpuštanje, jer je odslužio polovinu 12-godišnje zatvorske kazne, naglašava advokat Panjević.\nOriginal postavio Pepeo Pa.... Odsluzio je svoje...... :wink:\nA NIJE TREBALO...offtopic/ A, gde se to Srbi vole..u kontekstu sa potpisom ispod Tvog avatara...Kupi mi jednu kartu za tamo...!!! Odgovorite sa citatom\nOriginal postavio lilyl A NIJE TREBALO...offtopic/ A, gde se to Srbi vole..u kontekstu sa potpisom ispod Tvog avatara...Kupi mi jednu kartu za tamo...!!! Srbi se vole tamo.....


"Bilećanka" očekuje dolazak slovačkih investitora - Akta.ba\n"Bilećanka" očekuje dolazak slovačkih investitora\n25.08.2008. 12:17 / Izvor: Lider poslovni tjednik\nTekstilni kombinat Bilećanka ima šanse da obnovi proizvodnju s malim ulaganjim, a dolazak stranih investitora, najvjerovatnije iz Slovačke, očekuje se do kraja ove godine, rekao je Nikola Vukmirović, direktor Agencije za razvoj malih i srednjih preduzeća Republike Srpske. Istaknuo je da su slovački menadžeri već nagovijestili mogućnost dovođenja investitora iz te zemlje koji bi obnovili proizvodnju u toj tekstilnoj industriji.\n"Prvo trebamo napraviti projekt koji će se proslijediti Vladi RS, čiju podršku očekujemo", kaže Vukmirović i podsjeća da je s ciljem oživljavanja proizvodnje i dovođenje stranih investitora u Bilećanki prije nekoliko dana održan sastanak kome su prisustvovali i predstavnici jedne slovačke kompanije.\n"Pred Bilećankom je veliki posao i težak put, ali se nadamo pozitivnom ishodu", rekao je Vukmirović.\nU Bilećanki je na evidenciji zaposlenih 500 radnika, od kojih na posao dolazi manje od 100, dok ostali ne primaju plate, niti im se uplaćuje radni staž. Inače, ovaj nekadašnji izvoznik zapošljavao je 2.000 radnika.


Referendum u RS-u o danu tog entiteta koštat će tri miliona KM - mojusk.ba\nReferendum u RS-u o danu tog entiteta koštat će tri miliona KM\nProvođenje referenduma u Republici Srpskoj o 9. januaru kao danu tog bh. entiteta, a koji vlast najavljuju za 25. septembar, koštat će oko tri miliona KM.\n-Procjene o tome koliko će se novca iz budžeta RS-a morati izdvojiti za te aktivnosti su napravljenje već pri samom predlaganju referenduma – podsjetio je danas predsjednik Narodne skupštine RS-a Nedeljko Čubrilović.\nTvrdi da su pripreme za referendum u RS u “poodmakloj fazi“.\n-Važno je da je ispoštovana sva zakonska procedura i da više nema nikakvih smetnji za njegovo održavanje – uvjerava Čubrilović.\nOn je u izjavi novinarima u Banjoj Luci ustvrdio da ne stoje upozorenja pojedinih stranih ambasada u BiH da su referendumske aktivnosti o ovom pitanju u RS-u suprotne Ustavu i Dejtonskom sporazumu.\nPodsjeća i da je jučer Vijeće za zaštitu vitalnog interesa Ustavnog suda RS-a utvrdilo da Odlukom Narodne skupštine RS-a o raspisivanju republičkog referenduma, koja se odnosi na Dan RS-a – 9. januar, nije povrijeđen vitalni nacionalni interes bošnjačkog naroda.\n-RS ne bježi ni od kakvih razgovora i pokušava upravo razgovorom da riješi ta pitanja. Kao legalisti, poštujemo sve odluke Ustavnog suda BiH i na njegove odluke ćemo koristiti samo pravna sredstva, kao što to koristimo i dosad – ustvrdio je Čubrilović nakon razgovora s predsjednikom Akademije nauka i umjetnosti RS-a Rajkom Kuzmanovićem, koji također tvrdi da oni koji kritikuju referendum u RS “rizikuju da budu proglašeni da su protiv pravne države i demokratije.\nKaže da je referendum u RS-u i “ustavan i zakonit i kao takav nije smetnja nikome”, prenosi Fena.\nPriznaje da se može diskutovati o tome da li je trebalo održati referendum ili riješiti to pitanje na drugi način, ali tvrdi da je referendum legalan.\nSarajevski taksisti izlijepili vozila fotografijama Roberta De Nira i kruže gradom\nSmrt u centru Rake: Gledala sam kako Samru iz Bosne ubijaju čekićem


Affiliate Profit Bonus Plan WNT Club & World Network Tutorials Club\nStandardi Kvalitet Sigurnost\n1. Naši proizvodi i usluge Hosting i Domain su konkurentni na tržištu, imaju povoljan odnos cena/kvalitet\n2. Korisnici su zadovoljni našim proizvodima i uslugama ukoliko nisu imaju mogućnost BACK MONEY (povrat novca) opcije u periodu 15 dana od datuma uplate.\n3. Korisnici pod našim uslovima preporučuju naše proizvode i usluge drugim zainteresovanim licima i za to dobijaju zaradu samo ukoliko se izvrši prodaja naših proizvoda i usluga.\n4. Sistem WNT-CLUB je kombinovani tip bynarnog MLM networka sa veoma dobrom stimulacijom za rad i prodaju naših proizvoda i usluga, a zarada je u međunarodno preporučenim granicama 30:70 od strane Federal Trade Commission za svaki prodajni plan saradnika.\n5. Obezbeđen elektronski oblik korišćenja nasih proizvoda i usluga 7/24 putem Internet mreže uz odgovarajuću komunikaciju i pomoć. 6. Obezbeđena video edukacija podrška prodaji naših prioizvoda i usluga, sa edukacijom naših kupaca za pravilan i upešan rad sa ciljem ostvarenja prodajnog plana.\n7. Rad u našem sistemu je definisan pravilima koje svaki saradnik mora prihvatiti pre kupovine Hosting paketa i mora ih u potpunosti poštovati inaće gubi pravo na rad i korišćenje naših proizvoda i usluga.\n8. Sistem je Internacionalan i može ga koristiti svaka osoba iz bilo koje zemlje sveta, bez obzira na pol, veru, rasu, političkih opredeljenja i slično, bez ikakvih razlika u pravima ili mogućnostima poslovanja.\n9. Uvažavaju se sve preporuke i standardi koji omogućavaju razvoj kvalitetnog MLM sistema u cilju većeg profita i zadovoljstva naših korisnika sa sadašnjim i budućim proizvodima i uslugama WNT-CLUB-a.\nProdajni Plan kreiran po principu binarnog sistema donosi vam zaradu na osnovu broja izvršenih prodaja Hosting paketa\nNovčane provizije i Bonus nagrade\nWNT-CLUB ima nekoliko vrsta novčanih provizija i bonus nagrada koje su razvrstane po grupama na osnovu četiri Hosting paketa. Za svaki Hosting paket je potrebno izvršiti određeni broj preporuka i direktnih i indirektnih prodaja proizvoda i usluga, da biste ostvarili određenu novčanu proviziju.\nBronze Hosting paket\nZa izvršenih 14 direktnih i indirektnih prodaja, ostvarujete novčanu nagradu\nu iznosu €60 i dobijate proširenje Hosting prostora veličine 250MB\nZa izvršenih 30 direktnih i indirektnih prodaja, ostvarujete novčanu nagradu\nu iznosu €300 i dobijate proširenje Hosting prostora veličine 1000MB\nGold Hosting paket\nZa direktnu prodaju ovog paketa ostvarujete startnu bonus novčanu nagradu\nu iznosu €25 a za uspešno izvršene 62 prodaje Gold Hosting paketa, vaša novčana bonus provizija iznosi €2.500 i Hosting prostor veličine 3000MB\nDiamond Hosting paket\nZa direktnu prodaju ovog paketa ostvarujete startnu bonus novčanu nagradu u iznosu €150 a za indirektnu prodaju Diamond Hosting paketa, vaša novčana bonus provizija iznosi €100\nKvalifikacija za Bonus nagrade i Obnova proizvoda i usluga\nZa učestvovanje u svim bonus nagradama i novčanim provizijama, potrebno je da uspešno izvršite minimalno dve direktne prodaje u svakom od četiri Hosting paketa iz ponude WNT CLUB-a\nDa biste produžili vremenski period trajanja vašeg Hosting paketa i Domaina potrebno je izvršiti uplatu obnove koja iznosi €10 za svaki paket pojedinačno. Obnova za Proizvode i Usluge uplaćuje se na period od 365 dana\nSatisfaction Guarantee Money Back


Press Online :: Hronika :: SVEDOK SARADNIK OTKRIO Bomba koja je Roganoviću raznela OBE NOGE kupljena je u Novom Sadu za 20.000 EVRA\nOvo je u iskazu crnogorskom sudiji u istrazi protiv kriminalne organizacije sa Rankom Radulovićem, Erogenom Brajovićem i Igorom Vukotićem na čelu, otkrio svedok-saradnik, poznat kao Jadranko Jonski.\nSvedok-saradnik je rekao i da je u pokušaju likvidacije Duška Roganovića učestvovao optuženi Stefan Perović, tako što je jednu osobu iz škaljarskog klana povezao sa poznanikom iz Novog Sada koji pravi eksplozivne naprave.\nMediji u Crnoj Gori pišu da je Perović tu bombu doneo u Crnu Goru i na primorju je predao nekom od "škaljaraca", kao i da je koštala oko 20.000 evra, bila je mase pola kilograma i aktivirana je daljinskim putem. Jadranko Jonski je u iskazu pred sudijom za istrage Višeg suda u Podgorici naveo da mu je okrivljeni Perović "u dva navrata to ispričao".\n- U srpskoj Atini oba kotorska klana imaju svoje saradnike, pa nije nemoguće da im pomažu u likvidacijama suparnika. "Kavčani" su bliski sa kriminalnom grupom oko Vilotijevića, dok "škaljarci" sa Veselinom Vukotićem, koji je i rođak braće Jovice i Igora Vukotića, za koje se veruje da su vođe ove kriminalne grupe - kaže sagovornik "Blica" blizak bezbednosnim službama.\nPrema njegovim rečima, osumnjičeni Perović, koji ima tek 20 godina, verovatno je bio samo kurir, u stvari njegov zadatak je bio da eksplozivnu napravu prošvercuje iz Novog Sada u Herceg Novi i preda ga osobi koja će je podmetnuti pod Roganovićev automobil. Ko je sastavio eksplozivnu napravu, zasad međutim nije poznato, kao ni to da li su bombaša "škaljarci" angažovali direktno iz Crne Gore ili im je tom pomogla novosadska "veza".\nInače odmah posle atentata na Duška Roganovića posumnjalo se da je eksplozivna narpava stigla iz Srbije, ali su prve informacije govorile da je poslata iz Beograda, a ne iz Novog Sada.\n- Način na koji su ubijeni pripadnici i osobe povezivane sa ova dva klana ukazuju da su "kavčani" češće od "škaljaraca" koristili eksploziv. Ali, sve se menja i atentator se prilagođava uslovima u kojima je najlakše da izvede svoj plan - konstatuje naš izvor.\nDuško Roganović teško je povređen u eksploziji 25. aprila 2017. u Herceg Novom, kada je daljinskim upravljačem aktivirana eksplozija koje je bila postavljena ispod njegovog vozila "golf 5" dok je bio na magistralnom putu u blizini glavne autobuske stanice u Herceg Novom. Bio je osuđen na 12 godina zatvora za ubistvo vođe navijača "delija" Marka Vesnića iz Beograda i ranjavanje Ivana Markovića u Igalu 2009, ali mu je kazna smanjena na osam godina robije. Iz zatvora je izašao u januaru 2016. Istvoremeno, tada su potvrđene oslobađajuće presude podgoričkog Višeg suda njegovom bratu Vladimiru Roganoviću i Draženu Čađenoviću - da su zajedno sa Duškom ubili Vesnića.\nSamo tri meseca posle eksplozije u kojoj je Duško izgubio noge, u Herceg Novom je ubijen njegov otac Niko Roganović i ova likvidacija još je nerasvetljena.\nU Novom Sadu, u junu 2016. godine ranjen je i Slobodan Kašćelan, vođa "kavčana" koji je nedavno uhapšen u Pragu na osnovu poternice Crne Gore. U Kašćelana i njegovog telohranitela pucao je Saša Vidović, koji je ubrzo uhapšen u Republici Srpskoj i osuđen na 20 godina zatvora zbog ubistva Miroslava Lazarevića.\nPotraga: Privođen Vukotić\nNikšićanin Veselin Vukotić, koji je već dugo stacioniran u Novom Sadu, privođen je pre desetak dana u akciji MUP-a. Vukotića (61) već dugo potražuje Crna Gora, i to zbog ubistva Duška Boškovića u Prčnju 1997. U Briselu je sa Andrijom Draškovićem i Božom Spasićem bio osuđen na doživotni zatvor zbog učešća u ubistvu albanskog aktiviste Envera Hadrija u tom gradu 1990. godine. Povezivan je i sa ubistvom Andrije Lakonića u "Nani", a interesantno je da je poslednji tekst novinarke Dade Vujasinović bio upravo o njemu.\nDva klana: Roganović-Vilotijević VS. Radulović-Vukotić\nSpregu članova oba kotorska klana sa kriminalcima iz Novog Sada potvrđuje i likvidacija Vladimira Roganovića, Duškovog brata od strica, pre mesec dana u Beču. Sa njim je u momentu egzekucije bio Stefan Vilotijević, sin Kićuna Vilotijevića, Nikšićanina koji je "emigrirao" u Novi Sad. Porodica Vilotijević u decenijskom ratu sa nikšićkom familijom Radulović.\nGlava porodice Radulović, Ranko sada je osumnjičen da je stvorio kriminalnu grupu koja je pokušala da ubije Duška Roganovića, ali i dvojicu Vilotijevića, Marka i Vladimira, sinove Milana - Leze Vilotijevića, Stefanovog strica i Kićunovog brata. Leza Vilotijević je inače ubio Slavka Radulovića, Rankovog brata, a likvidacija Kićuna Vilotijevića u Novom Sadu nerasvetljena je mada se veruje da je povezana sa krvom osvetom iz Nikšića.


Trbić Milorad - Vijesti, analize i stavovi :: Justice Report\nPredmet: Trbić Milorad\nTrbiću smanjena kazna na 20 godina\nApelaciono vijeće Suda BiH smanjilo je kaznu Miloradu Trbiću za genocid u Srebrenici, osudivši ga na 20 godina zatvora.\nTužilaštvo traži opet 45 godina za Trbića\nDržavno tužilaštvo zatražilo je da Milorad Trbić bude osuđen na 45 godina zatvora zbog genocida u Srebrenici, dok njegova Odbrana smatra da prvostepena presuda treba biti ukinuta i održano ponovno suđenje.\nUN zabrinut zbog Trbićevog puštanja na slobodu\nEksperti za ljudska prava Ujedinjenih nacija (UN) izrazili su strah da bi puštanje na slobodu Milorada Trbića, čija je presuda za genocid ukinuta zbog pogrešne primjene zakona, moglo dovesti do “ponovne viktimizacije žrtava”.\nUkinuta presuda Miloradu Trbiću\nUstavni sud BiH ukinuo je presudu kojom je Milorad Trbić osuđen na 30 godina zatvora zbog genocida počinjenog u Srebrenici.\nPolitički konsenzus za genocid\nDomaća tužilaštva u BiH još uvijek se ustručavaju podići optužnice za genocid, što dio aktivista u oblasti ljudskih prava vidi kao politizaciju, ali se nadaju da će to biti promijenjeno nakon suđenja Radovanu Karadžiću.\n16 Oktobar 2009\nMilorad Trbić proglašen krivim za genocid\nPrvostepenom presudom Sud BiH proglasio Milorada Trbića krivim za genocid u Srebrenici počinjen u okviru udruženog zločinačkog poduhvata, te ga osudio na dugotrajni zatvor u trajanju od 30 godina.\nTrbić: Tužilaštvo zatražilo 45 godina zatvora\nU sklopu iznošenja završne riječi, Državno tužilaštvo zatražilo od Suda da osudi Milorada Trbića na maksimalnu kaznu dugotrajnog zatvora.\nTrbić: 3.737 potvrđenih žrtava genocida\nDva vještaka Tužilaštva govorila o aktivnostima na identifikaciji srebreničkih žrtava čija su tijela ekshumirana iz masovnih grobnica.\nTrbić: Još jedna statusna konferencija\nSudsko vijeće donijelo odluku da u dokaze uvrsti optužnicu protiv Milorada Trbića podignutu u SAD-u, gdje je uhapšen.\nTrbić: Pandurević odbio da svjedoči\nOdbrana Milorada Trbića će kao dokaz predložiti samo transkript svjedočenja Vinka Pandurevića jer je ovaj haški optuženik odbio dati iskaz pred Sudom BiH.\nTrbić: Traume srebreničkih žrtava\nDva dodatna svjedoka Tužilaštva BiH govorila o traumama kroz koje su prošle žrtve srebreničke tragedije, te o problemima sa kojima se svakodnevno susreću.\nTrbić: Bez saznanja o genocidu\nOptuženi Milorad Trbić obratio se Sudskom vijeću kako bi pojasnio da on “nema saznanja o tome da se u Srebrenici dogodio genocid”.\nAdamović i Lukić\nAdžem i ostali\nAkeljić i drugi\nAlukić i Hirkić\nAndabak i drugi\nArifović i drugi\nAšonja i Đerić\nBabić i drugi


Niža kamata, niža rata | Kamatica\nPočetna > istrazivanja > Niža kamata, niža rata\nNiža kamata, niža rata\nTekst objavljen: 30.09.2015 11:39\nNarodna banka Srbije je ove godine u više navrata smanjivala referentnu kamatnu stopu, pa je tako poslednji put referentna kamatna stopa snižena u septembru na 5% što u direktnoj meri treba dodatno da obori cenu kredita u dinarima.\nPojedine banke su ispratile ovu odluku Narodne banke Srbije i smanjile kamatne stope na svoje kredite, pa se tako mogu naći dinarski keš krediti i po nominalnoj kamatnoj stopi od 6%.\nKamate na ove kredite se kreću od 6.00% do 19.95% u zavisnosti od perioda otplate, dok je predhodne godine kamata bila i preko 22.00%.\nNajjeftiniji su keš krediti sa periodom otplate do godinu dana.\nPrimamljive ponude koje nam banke plasiraju svakodnevno uglavnom u fokus stavljaju NKS (nominalnu kamatnu stopu) koja je uvek manja od EKS (efektive kamatne stope) koja predstavlja pravu cenu kredita, pošto se u ovu kamatu uračunavaju svi troškovi kredita, pa je ona pravi parametar prilikom upoređivanja ponuda banaka.\nKada uporedimo ponude keš kredita koje su u ovom trenutku aktuelni i oni koji su bili pre godinu dana, cena kredita je ipak pala.\nPa tako, pre samo godinu dana kada je referentna kamatna stopa iznosila 8,5%, najbolja ponuda keš kredita u visini do 100.000,00 dinara sa periodom otplate na 12 meseci je bila ponuda gde je mesečna rata iznosila 9.189.43 dinara, a banci biste na kraju vratili 112.569,15 dinara.\nUkoliko danas uzmete isti kredit pod istim uslovima, banci na kraju vraćate 105.825,72 dinara, a mesečna rata iznosi 8.606.64 dinara.\nOdluka Narodne banke Srbije da smanji referentnu kamatnu stopu je oborila cenu kredita, rata na dinarske kredite je manja i do 1.000,00 dinara, a krediti jeftiniji i do 8.000,00 dinara.\nOvo smanjenje cene kredita će omogućiti građanima da se na jeftiniji način zaduže i da lakše vraćaju svoje obaveze. Banke koje su prve odreagovale na ovo i smanjile svoje ponude će uticati na ponude drugih banaka da smanje kamate na ovaj vid pozajmica.\nkeš kredit kamate na kredite krediti u dinarima kamatica kamatica istraživanja nbs referentna kamata


Beograd će ponovo dočekati Đokovića, ali i Monfisa: Drugi ATP turnir u Beogradu moguće i uz publiku! - Telegraf.rs\n12/05/21 | 17:43\nZvučna imena imaćemo i u ženskoj konkurenciji, a na tribinama bi ako Krizni štab dozvoli imali između 500 i 1.000 gledalaca\nBeograd već duže vreme nije imao priliku da organizuje teniski turnir, a ove godine će se održati tri, bar za sada. Jedan je već okončan i na njemu je titulu odneo Mateo Beretini, drugi u muškoj konkurenciji biće održan od 22. do 29. maja na terenima Teniskog centra "Novak" na Dorćolu, dok će se između ostalog održati i WTA turnir "Serbia Ladies Open" nedelju dana ranije.\nOba turnira je u sredu predstavio direktor, Đorđe Đoković, koji je najavio da će u glavni grad Srbije ovoga puta definitivno pristići Gael Monfis, koji je propustio prvo okupljanje u Beogradu. Ipak, neće biti Matea Beretinija, koji će tada učestvovati u Parmi, ali ono što najviše raduje je ponovno prisustvo Novaka Đokovića u glavnom gradu Srbije.\n- Što se muškaraca tiče, vrlo je sličan broj učesnika kao za Serbia Open u aprilu. Ne možemo da očekujemo Karaceva i Beretinija. Iako je Beretini izrazio veliku želju da se vrati u Beograd, u istoj nedelji je i ATP turnir iz Parme i ne bi bilo fer prema Italijanskoj federaciji da igra u Beogradu a ne u Parmi. Novak će igrati što je jako lepa vest za nas. Dolazi nam ovog puta i Gael Monfis, nadamo se da se neće povrediti u međuvremenu. On je po mom mišljenju najatraktivniji teniser na teniskom terenu za publiku - rekao je brat Novaka Đokovića.\nNi turnir u ženskoj konkurenciji neće proteći bez zvučnijih imena, učestvovaće teniserke iz samog vrha WTA liste.\n- Imaćemo Kiki Bertens, imaćemo i poznatu teniserku i predstavnicu iz Rusije –Svetlanu Kuznjecovu, imaćemo još nekoliko teniserki iz samog vrha – top 30 i 40 na svetu. Trudimo se da što većem broju naših teniserki obezbedimo specijalne pozivnice kako bi se pokazale u najboljem mogućem svetlu. Imali smo nekoliko otkaza zbog povreda, ali to je nešto sa čim moramo da se pomirimo i na šta ne možemo da utičemo. Ono što je dobra stvar jeste da je možda malo lakši turnir za naše teniserke, da mogu da doguraju što dalje, a to i jeste cilj - istakao je Đorđe Đoković.\nOn se nada da će na predstojeća dva turnira ipak biti publike, što će biti uvod za otvaranje tribina za sportske manifestacije. S obzirom na to da je epidemiološka situacija u Srbiji značajno bolja, moguće je da će do toga doći.\n- Željno iščekujemo odluku Vlade Republike Srbije i Kriznog štaba da dopustimo bilo koji broj ljudi na tribine. Imamo kapacitet 5 000 sedećih mesta, ali mislim da je i 500 i 1000 ljudi i više nego dovoljno nego da se igra pred praznim tribinama - istakao je Novakov brat.\nDirektor turnira rekao je predstavnicima medija da će i ATP protokol na predstojećem turniru biti liberalniji i da će Beograd biti zapravo prvi grad sa "olabavljenim" pravilima.\n- Mi ćemo biti prva nedelja turnira koji će imati takve oslobođene protokole. Imamo pozitivne reakcije igrača i jedva čekamo da dođu i da budu možda i bolje raspoloženi nego što su bili u aprilu - zaključio je Đoković.\nUŽIVO: Dociću, majstore! Čukarički gazi Hamarbi u Humskoj, Brđane je milina gledati


U Sarajevu danas počinje trodnevni sastanak o hemikalijama i otpadu - BHPutovanja.ba\nU Sarajevu danas počinje trodnevni sastanak o hemikalijama i otpadu\nDanas u Sarajevu počinje trodnevni sastanak međunarodne ekspertske grupe "Hemikalije i otpad u Programu održivog razvoja do 2030. godine". Organizatori sastanka su Agencija za statistiku BiH uime Bosne i Hercegovine i UN Habitat.\nMeđunarodna ekspertska grupa će raspravljati o ključnim metodološkim pitanjima za razvoj tri SDG indikatora za koje treba definirati metodologije: (11.6.1) procent urbanog čvrstog otpada koji se redovno prikuplja i s adekvatnim finalnim odlaganjem u ukupnom urbanom čvrstom otpadu, po gradovima; (12.4.2) opasan otpad po glavi stanovnika i procent tretiranog opasnog otpada prema vrsti tretmana i (12.5.1) nacionalna stopa reciklaže, saopćeno je iz Agencije za statistiku Bosne i Hercegovine.\nOvaj projekat se implementira u okviru Programa Ujedinjenih nacija za okoliš " Hemikalije i otpad u Agendi 2030. - izgradnja kapaciteta za praćenje i pregled Ciljeva održivog razvoja (SDG) i u zemljama u razvoju". Bosna i Hercegovina je, po izboru Ujedinjenih nacija, jedna od tri zemlje u svijetu u kojoj će se definisati i testirati metodologija i indikatori za tri navedena cilja održivog razvoja iz oblasti opasnog otpada, komunalnog otpada i recikliranja.\nTokom implementacije projekta usko se sarađuje s UN-Habitat i Statističkim odjelom Ujedinjenih nacija (UNSD) u vezi s drugim relevantnim indikatorima. U procesu implementacije se provodi pilot istraživanje u izabranim zemljama (Bosna i Hercegovina, Kostarika i Kamerun) na razvoju metodologije odabranih indikatora. Također se usko sarađuje s ostalim UN organizacijama, kao što su Sekretarijat za strateški pristup međunarodnom upravljanju hemikalijama (SAICM), Sekretarijat Bazelske, Roterdamske i Štokholmske konvencije (BRS) i Regionalnim uredima UN-a, navodi se u saopćenju.\nFestivalom "Svi vole palačinke" 5. marta u Zenici i ove godine u Bosni i Hercegovini bit će obilježen Međunarodni dan pa...


Izvor: RTS, 04.Jul.2020, 12:30\nAmbasador SAD u Beogradu Entoni Godfri izjavio je da će učiniti sve što može da srpsko - američke odnose dovede do najvise tačke u istoriji.\nEntoni Godfri je na video proslavi 244. Dana nezavisnosti, uz intoniranje himni Srbije i SAD, rekao da prošlost ukazuje da prijateljstvo i partnerstvo SAD i Srbije ima potencijal da bude jače i dublje i naglasio da SAD žele da pomogne Srbiji da "krupnim koracima, kao lider Zapadnog Balkana, ide ka članstvu >> Pročitaj celu vest na sajtu RTS << u EU".\n"SAD bi želele da u ovom regionu bude više stabilnosti i prosperiteta. Za to se zalaže specijalni izaslanik predsednika Donalda Trampa, Ričard Grenel, i nada se da će se uz pomoć privrede i investicija uspostaviti više normalnosti u odnosima Beograda i Prištine", rekao je Godfri.\n"Amerika želi da prestane odliv mozgova, da se Srbija posveti reformama koje su potrebne da se izgradi tranparentno, praktično i efikasno sudstvo. Amerika se nada da će Srbija izgraditi političku kulturu u kojoj se slobodno raspravlja o širokom spektru različitih mišljenja", rekao je ambasador.\nPrva proslava 4. jula u Beogradu Godfri je u govoru naveo da je ovo njegova prva proslava 4. jula u Beogradu i da je za osam meseci, koliko je ambasador u Beogradu, iako je većinu vremena proveo zatvoren zbog epidemije, imao priliku da poseti razne delove Srbije u kojime je bio srdačno dočekivan.\n"Lekari, medicinske seestre, policija, radnici u marketima, dostavljacvci, prosvetni radnici, roditelji koji su se trudili da održe pažnjuu dece, radnici gradske čistoće, hvala svima vama, vi ste pravi heroji. Jedva čekam da nastavim svoje doživljaje u Srbiji, upoznam sve vas i saznam što više o ovoj divnoj zemlji", zaključio je Godfri.\nBlic: Godfri: Učiniću sve da odnosi SAD i Srbije budu na najvišem nivou (VIDEO)\nAmerički ambasador u Srbiji Entoni Godfri je sa virtuelne proslave 4. jula na Fejsbuku poručio da "SAD žele da pomognu Srbiji da krupnim koracima krene napred kao lider Zapadnog Balkana u pravcu željenog članstva u Evropskoj uniji"...On je rekao da se "SAD nadaju da će Srbija izgraditi političku...\nAmbasador Godfri je na video-proslavi 244. Dana nezavisnosti, putem "Fejsbuka", uz intoniranje himni Srbije i SAD, rekao da prošlost ukazuje na to da prijateljstvo i partnerstvo SAD i Srbije ima potencijal da bude jače i dublje AMBASADOR SAD u Beogradu Entoni Godfri izjavio je...


Pobeda Loznice u Valjevu -\nPobeda Loznice u Valjevu\nFudbaleri Loznice odigrali su pripremnu utakmicu, zatvorenog tipa u Valjevu protiv ekipe Budućnost Krušik. Loznica je pobedila srpskoligaša rezultatom 0:3 a strelci su bili Dragiša Komarčević 2 gola i Filipović.\nI na ovoj utakmici kao i na predhodnim, dva fudbalera pokazala su se kao odlična pojačanja. To su vezni igrač Aleksa Matić i desni spoljni fudbaler Njegoš Janjušević. Sutra se očekuje da u klub konačno stigne još jedan sjajan fudbaler inače naš sugrađanin.\nEkipa Dragana Mićića deluje mnogo bolje nego u predhodnoj sezoni, igra je znatno brža, sredina terena deluje dosta bolje, stvaraju se šanse samo još da se popravi realizacija. Ima u ovoj ekipi dosta napredka ali potrebno je još očvrsnuti bedem ispred golmana Ružića. Još veći problem će biti ukoliko Mihailo Bogićević ne bude uspeo završiti papire sa Lozanom. Bogićević je igrao prošle sezone u amaterskoj ligi, bez da mora da se plati trening kompezacija Lozani ali sad pošto se radi o profesionalnom rangu, ekipi iz Švajcarske potrebno je uplatiti 100 hiljada evra, što je u ovom trenutku nemoguća misija za Loznicu.\nPrevious Njegoš Janjušević potpisao ugovor sa Loznicom\nNext Poziv KMF Loznica za “Oktagonbet trofej Beograda”\nJavor – Loznica 3:1 pripremna utakmica (video)\nU saobraćajnoj neseći poginuo loznički psihijatar\nLozničanka ušla u rijaliti “Zadruga”